text: ჟან ბედელ ბოკასა |ჟან ბედელ ბოკასა| |ცენტრალური აფრიკის იმპერიის იმპერატორი| |თანამდებობაზე ყოფნის დრო| |4 დეკემბერი, 1976 – 20 სექტემბერი, 1979| |წინამორბედი||თანამდებობა დაარსდა| |მემკვიდრე||თანამდებობა გაუქმდა| |თანამდებობაზე ყოფნის დრო| |1 იანვარი, 1966 – 4 დეკემბერი, 1976| |წინამორბედი||დავიდ დაკო| |მემკვიდრე||დავიდ დაკო| |დაბადებული||22 თებერვალი, 1921 ბობანგი, ცენტრალური აფრიკის რესპუბლიკა |გარდაცვლილი||3 ნოემბერი, 1996 ბანგი, ცენტრალური აფრიკის რესპუბლიკა |რელიგია||კათოლიკე| ჟან ბედელ ბოკასა (ფრანგ. Jean-Bédel Bokassa; დ. 22 თებერვალი, 1921, ბობანგი, ცენტრალური აფრიკის რესპუბლიკა — გ. 3 ნოემბერი, 1996, ბანგი, ცენტრალური აფრიკის რესპუბლიკა) — ცენტრალური აფრიკის რესპუბლიკის პოლიტიკური მოღვაწე. ცენტრალური აფრიკის რესპუბლიკის პრეზიდენტი 1966-1976 წწ. და იმპერატორი ბოკასა I-ის სახელით 1976-1979 წწ. XX საუკუნის ყველაზე ექსცენტრიული დიქტატორი. სექციების სია ბიოგრაფია[რედაქტირება | წყაროს რედაქტირება] სამხედრო კარიერა[რედაქტირება | წყაროს რედაქტირება] ჟან ბედელ ბოკასა დაიბადა 1921 წლის 22 თებერვალს ბობანგში (უბანგი-შარი), ის თორმეტ და-ძმას შორის ერთ-ერთი იყო. წარმოშობით მიეკუთვნებოდა მბაკას ეთნიკურ ჯგუფს. მისი სახელი ჟან-ბედელი არის შედეგი კალენდარზე არასწორად წაკითხული წმინდა ჟან ბატისტ დე ლა სალის შემოკლებული სახელისა (Jean-B. de la S გადაიქცა Jean-Bédel-ად). ბოკასა, რომლიც მბაკას ენაზე ნიშნავს „პატარა ტყეს“, თავიდან ჟან ბედელის გვარი იყო, იმპერიის გამოცხადების შემდეგ კი სახელი გახდა. ექვსი წლის ასაკში ის დაობლდა. მამამისი, რომელიც ეწინააღმდეგებოდა ფრანგი კოლონისტების კონცესიურ პოლიტიკას, დახვრიტეს, დედამ კი თავი მოიკლა. ის აღზარდეს ნათესავებმა, რომლნიც მას მღვდლად ამზადებდნენ, მაგრამ ბოკასამ 1939 წლის მაისში დაიწყო სამხედრო სამსახური საფრანგეთის კოლონიალურ არმიაში. 1941 წლის ნოემბერში „მებრძოლი საფრანგეთის“ რიგებში მიიღო უფროსი სერჟანტის წოდება, მონაწილეობდა ბრაზავილის დაპყრობაში. 1944 წელს მონაწილეობდა ანტიჰიტლერული ჯარების სადესანტო დანაყოფებში, რომელნიც გადასხდნენ სამხრეთ საფრანგეთში. შემდეგ იბრძოდა რაინზე. მეორე მსოფლიო ომის დასრულებას ბოკასა ნორმანდიაში შეხვდა უფროსი სერჟანტის ჩინით. 1949 წელს დაამთავრა სენ-ლუის (სენეგალი ) ოფიცერთა სკოლა, 1950 წლის სექტემბრიდან 1953 წლის მარტამდე მონაწილეობდა ინდოჩინეთის ომში. ამ ომში გაწეული სამხედრო დამსახურების გამო გადაეცა საპატიო ლეგიონის ორდენი და ლოთარინგული ჯვარი. ბოკასამ სამხედრო სამსახური გააგრძელა ბრაზავილში და 1961 წელს მიიღო საფრანგეთის არმიის კაპიტნის წოდება. 1962 წლის იანვარში ფრანგული არმიის შენადგენლობიდან გამოვიდა და გაწევრიანდა ცენტრალური აფრიკის შეიარაღებულ ძალებში, სადაც მან მაიორის ჩინი მიიღო. ცენტრალური აფრიკის პრეზიდენტმა, ბოკასას ბიძაშვილმა დავიდ დაკომ, 1963 წელს იგი შეიარაღებული ძალების გენშტაბის ხელმძღვანელად დანიშნა.1964 წელს ბოკასამ მიიღო პოლკოვნიკის წოდება. პრეზიდენტი[რედაქტირება | წყაროს რედაქტირება] 1965 წლის 31 დეკემბრიდან 1966 წლის 1 იანვრამდე ბოკასამ განახორციელა სახელმწიფო გადატრიალება ("საშობაო გადატრიალება" ან "წმინდა სილვესტერის დღის პუჩტი"), დაამხო დავიდ დაკო და დააპატიმრა. შეთქმულება მოეწყო ჟანდარმერიის ხელმძღვანელის მიერ, რომელიც ბოკასამ გაანეიტრალა და პუჩტი თავის სასარგებლოდ გამოიყენა. ბოკასამ თავი პრეზიდენტად და ერთადერთი მთავარი პოლიტიკური პარტიის - „მოძრაობა შავი აფრიკის სოციალური ევოლუციისთვის“ (ფრანგ. Mouvement pour l'évolution sociale de l'Afrique noire) ლიდერად გამოაცხადა. ამ პარტიის წევრობა სავალდებულო იყო ქვეყნის ყველა ზრდასრული მოქალაქისათვის. 4 იანვარს ბოკასამ გააუქმა ცენტრალური აფრიკის რესპუბლიკის კონსტიტუცია და დაიწყო დიქტატორული მმართველობა. 1972 წელს ბოკასამ საკუთარი თავი მუდმივ პრეზიდენტად დაასახელა. 1969 და 1974 წლებში გადატრიალების გზით ბოკასას დამხობის რამდენიმე წარუმატებელი მცდელობა იყო; 1976 წელს იყო მისი მოკვლის მცდელობაც. ეს შემთხვევები ბოკასას საბაბს აძლევდა გაეძლიერებინა თავისი ერთპიროვნული მმართველობა. ბოკასა აქტიურად მონაწილეობდა პანაფრიკულ მოძრაობაში, კერძოდ, 1968 წელს მან დააფუძნა ცენტრალური აფრიკის ქვეყნების კავშირი, რომელშიც ასევე შედიოდა კონგოს დემოკრატიული რესპუბლიკა და ჩადი. თავის ქვეყანაში მხარს უჭერდა სოფლის მეურნეობისა და აგრარული რეფორმების გაძლიერებას. საგარეო პოლიტიკაში მერყეობდა საბჭოთა კავშირს, დასავლეთსა და მიუმხრობლობის მოძრაობას შორის. ყოფილ მეტროპოლიასთან (საფრანგეთი) ბოკასას ურთიერთობა შეიცავდა მთელ რიგ შანტაჟის მცდელობას, მაგალითად: 1970-იან წლებში საბჭოთა კავშირთან, რუმინეთთან, იუგოსლავიასთან და ჩრდილოეთ კორეასთან დაახლოება, დედაქალაქ ბანგში მდებარე საფრანგეთის საელჩოსთან დემონსტრაციის ორგანიზება (1970 წლის სექტემბერი), ფრანკის ზონიდან გამოსვლის მუქარა (1971 წლის აგვისტო), საფრანგეთის გენერალური საკონსულოს დახურვა ბანგში და ფრანგი ჟურნალისტების საწინააღმდეგო ზომების მიღება (1974 წლის მაისი), 1966 წელს გაწყვეტილი დიპლომატიური ურთიერთობის აღდგენა ჩინეთის სახალხო რესპუბლიკასთან (1976 წლის აგვისტო), ისლამის მიღება და მუამარ კადაფისთან მეგობრული ურთიერთობის დამყარება (1976 წლის ოქტომბერი). ყველა ეს ნაბიჯი მიზნად ისახავდა საფრანგეთისგან უფრო დიდი ფინანსური დახმარების მიღებას. საფრანგეთი თავის მხრივ დათმობებზე მიდიოდა, რადგან უნდოდა შეენარჩუნებინა მნიშვნელოვანი სტრატეგიული პოზიციები ცენტრალური აფრიკის რესპუბლიკაში (კერძოდ ურანის საბადო ბაკუმეში). ამავე დროს საფრანგეთი ცდილობდა ბოკასას ხელისუფლების დამხობას. 1974-1976 წლებში განხორციელდა ბოკასას ფიზიკური განადგურების რამდენიმე მცდელობა,რომელიც დაგეგმილი იყო საფრანგეთის სპეცსამსახურების მიერ. 1971 წელს დედის დღისადმი მიძღვნილი დღესასწაულის ფარგლებში ბოკასამ ციხეებიდან გაანთვისუფლა ყველა ქალი პატიმარი და ბრძანა სიკვდილით დაესაჯათ ის მამაკაცი მსჯავრდებულები, რომელნიც სასჯელს იხდიდნენ ქალების წინააღმდეგ ჩადენილი დანაშაულის გამო. 1976 წლის 4 სექტემბერს ცენტრალური აფრიკის რესპუბლიკას ოფიციალური ვიზიტით ეწვია ლიბიის რევოლუციის ლიდერი მუამარ კადაფი. ამ ვიზიტის დროს ბოკასამ და მთავრობის წევრებმა მიიღეს ისლამი და დაირქვეს შესაბამისი სახელები. ბოკასამ თავისი ქრისტიანული სახელი ჟან-ბედელი შეცვალა სალაჰ-ედ-დინ აჰმედ ბოკასათი. იმავე თვეს მან დაითხოვა მთავრობა და ჩამოაყალიბა ცენტრალური აფრიკის რევოლუციური საბჭო (ლიბიის რევოლუციური სისტემის მაგალითზე) ამ საბჭოში გაწევრიანდა დავიდ დაკო, რომელიც პატიმრობიდან გაათავისუფლეს. იმპერატორი[რედაქტირება | წყაროს რედაქტირება] 1976 წლის 4 დეკემბერს გაიმართა ქვეყნის მმართველი პარტიის საგანგებო ყრილობა სადაც ცენტრალური აფრიკის რესპუბლიკა იმპერიად გამოცხადდა. ყრილობამ მიიღო იმპერიის კონსტიტუცია, რომლის მიხედვითაც ქვეყნის მეთაურად გამოცხადდა იმპერატორი. ტახტი გადადიოდა მამიდან შვილზე. იმპერიის გამოცხადების შემდეგ ჟან-ბედელ ბოკასამ ქრისტიანობა და იმპერატორის ტიტული მიიღო. რადგანაც ამ მოვლენამდე ორი წლით ადრე დაამხეს ეთიოპიის იმპერატორი ჰაილე სელასიე I, ბოკასა გახდა ერთ-ერთი იმდროინდელი მსოფლიოს სამი იმპერატორიდან. დანარჩენი ორი იყო ირანის შაჰი მოჰამედ რეზა ფეჰლევი და იაპონიის მონარქი ჰიროჰიტო. 1977 წლის 4 დეკემბერს შედგა ბოკასა I-ის იმპერატორად კურთხევა. საუკეთესო ევროპულმა საიუველირო ფირმებმა დაამზადეს გვირგვინი, რომელსაც ამშვენებდა ორი ათასი ბრილიანტი. გვირგვინი დაჯდა 5 მილიონი ამერიკული დოლარი, ხოლო მთლიანდ ცერემონიაზე დაიხარჯა ქვეყნის წლიური საექსპორტო შემოსავლების მეოთხედი ნაწილი. ცერემონიისთვის ასევე დამზადდა 2 ტონიანი ოქროს საიმპერატორო ტახტი, რომელსაც მჯდარი არწივის ფორმა ჰქონდა. შეიძინეს საუკეთესო უცხოური მარკის 100 ავტომობილი და 130 თეთრი ცხენი. ფეხსაცმელი, რომელიც ბოკასას ცერემონიალის დროს ეცვა, გინესის წიგნში შევიდა როგორც ყველაზე ძვირადღირებული ფეხსაცმელი მსოფლიოში. ეს ცერემონია ძალიან ჰგავდა ნაპოლეონის იმპერატორად კურთხევას, რადგან ბოკასას კუმირი სწორედ იგი იყო. ცერემონიაზე მიწვეული იყო აფრიკისა და დანარჩენი მსოფლიოს ლიდერთა უმრავლესობა. ბოკასას იმპერატორად კურთხევის ცერემონიაზე ასევე დაპატიჟეს რომის პაპი პავლე VI . ცხადია, რომ მისთვის მზადდებოდა პაპ პიუს VII-ს როლი, რომელმაც ნაპოლეონი აკურთხა საფრანგეთის იმპერატორად. მიუხედავად ბოკასას მხრიდან დაპირებული ძვირფასი საჩუქრებისა მოწვეული პაპი და სახელმწიფოს მეთაურები ცერემონიას არ დასწრებიან. ცერემონიაზე არც ბოკასას მეგობარი და მოკავშირე პრეზიდენტი ვალერი ჟისკარ-დ’ესტენი იმყოფებოდა, საფრანგეთი წარმოდგენილი იყო თანამეგობრობის საქმეთა მინისტრითა და ბატალიონით, რომელიც ცერემონიის უსაფრთხოებას უზრუნველყოფდა. ბევრი ბოკასას ფსიქიკურად დაავადებულ ადამიანად თვლიდა და უგანდის სასტიკ დიქტატორ იდი ამინსაც ადარებდა. როდესაც საიმპერატორო კარზე ასეთი ძვირადღირებული კორონაცია ტარდებოდა, ქვეყანა უკიდურეს სიღარიბეში ცხოვრობდა. 1977 წელს 43,4 ათას მოსახლეზე მხოლოდ ერთი ექიმი მოდიოდა. მთელს ქვეყანაში კი მხოლოდ ერთი კბილის ექიმი იყო და ისიც სიკვდილით დასაჯეს. მიუხედავად იმისა, რომ ქვეყნის მმართველობის ფორმად კონსტიტუციური მონარქია დასახელდა, ამას ბოკასას დიქტატურის შერბილება არ მოჰყოლია. დისიდენტების დევნა და წამება, რომელშიც ბოკასა პირადად იღებდა მონაწილეობას, ჩვეულებრივი მოვლენა იყო. ბოკასას რეჟიმი სარგებლობდა საფრანგეთის მხარდაჭერით. იმპერატორმა პრეზიდენტ ვალერი ჟისკარ დ’ესტენს შესთავაზა ურანის მოპოვების ხელსაყრელი პირობები. 1975 წელს ჟისკარ დ’ესტენმა ბოკასა თავის „მეგობრად“ და „ოჯახის წევრად“ გამოაცხადა. ის ასევე რამდენიმეჯერ ეწვია ცენტრალური აფრიკის რესპუბლიკას სანადიროდ. ბოკასას დამხობა[რედაქტირება | წყაროს რედაქტირება] 1979 წლის იანვარში დაიწყო მოსწავლეთა დემონსტრაცია ხელისუფლების მიერ ძვირადღირებული სასკოლო ფორმების შემოღების წინააღმდეგ. დემონსტრანტები დააპატიმრეს, 100-ზე მეტი მოსწავლე კი ამ გამოსვლებს ემსხვერპლა. ამ მოვლენებმა გამოიწვია საერთაშორისო რეზონანსი და უფლებადამცველთა დიდი ყურადღება. ამავე პერიოდში გავრცელდა ხმები ბოკასას კანიბალიზმის შესახებ, რაც შემდგომში დადასტურდა. მთავრობის ერთ-ერთ შეკრებაზე ის მინისტრებს მათი ყოფილი კოლეგის ხორცითაც კი გაუმასპინძლდა. ამის გარდა, ბოკასა ისევ დაუახლოვდა ლიბიას. ყველა ეს ნაბიჯი საფრანგეთისთვის მიუღებელი იყო. 1979 წლის 20 სექტემბერს, როდესაც ბოკასა ოფიციალური ვიზიტით იმყოფებოდა ლიბიაში, ფრანგული დესანტის მონაწილეობით (ოპერაცია ბარაკუდა) მოხდა უსისხლო სახელმწიფო გადატრიალება. აღდგა რესპუბლიკური წყობა, ქვეყნის სათავეში კვლავ დავიდ დაკო მოვიდა. ფრანგმა დიპლომატმა ჯაკ ფოკარმა ამ ოპერაციას „საფრანგეთის უკანასკნელი კოლონიური ექსპედიცია“ უწოდა. რამდენიმე კვირის შემდეგ ცნობილი გახდა, რომ ბოკასა ძვირფას საჩუქრებს ჩუქნიდა ჟისკარ დ’ესტენს, რათა მისი კეთილგანწყობა მოეპოვებინა. ყველაფერ ამას ეკონომიკური კრიზისიც დაერთო და ჟისკარ დ’ესტენი 1981 წელს საპრეზიდენტო არჩევნებში ფრანსუა მიტერანთან დამარცხდა. მოგვიანებით გაირკვა, რომ 1973 წელს ბოკასამ ბრილიანტები აჩუქა ჰენრი კისინჯერსაც. ემიგრაცია და სასამართლო[რედაქტირება | წყაროს რედაქტირება] ბოკასა ლიბიიდან კოტ-დ’ივუარში გაემგზავრა. შემდეგ კი ცხოვრობდა საფრანგეთში, პარიზთან ახლოს. 1980 წელს თავის სამშობლოში ბოკასას სიკვდილით დასჯა მიუსაჯეს. 1986 წელს ბოკასა ისევ ექსცენტრიულად მოიქცა და ცენტრალური აფრიკის რესპუბლიკაში ნებაყოფლობით დაბრუნდა იმ იმედით, რომ ხალხი მას კიდევ ერთხელ დასვამდა ტახტზე. ის დააკავეს და დაიწყო ხელახალი სასამრთლო პროცესი. ბოკასას ბრალად ედებოდა სახელმწიფო ღალატი, მკვლელობა, კანიბალიზმი და სახელმწიფო ქონების გაფლანგვა. ბოკასა აქტიურად იცავდა თავს და შეძლო დაერწმუნებინა მოსამართლეები, რომ მოკლულ ადამიანების გვამებს მაცივარში საჭმელად არ ინახავდა, არამედ სიმბოლური მიზნით. მართალია ბოკასა კანიბალიზმში უდანაშაულოდ სცნეს, მაგრამ დარჩენილი ბრალდებების გათვალისწინებით 1987 წელს მას კვლავ სიკვდილით დასჯა მიუსაჯეს. მომდევნო წელს ბოკასა შეიწყალეს და სიკვდილით დასჯა შეუცვალეს ჯერ სამუდამო პატიმრობით, შემდეგ კი ოცწლიანი პატიმრობით. პირადი ცხოვრება[რედაქტირება | წყაროს რედაქტირება] ბოკასას ჰყავდა 18 ცოლი და 77 მის მიერ აღიარებული შვილი. ერთ-ერთი ცოლი, ეკატერინა დანგიადე, იყო მისი კათოლიკე მეუღლე, რომლის დედოფლად კურთხევა ძალიან ჰგავდა ნაპოლეონის მეუღლის, ჟოზეფინას კორონაციას. ბოკასასა და ეკატერინას უფროსი შვილი, პრინცი ჟან-ბედელი მამის გარდაცვალების შემდეგ არის ცენტრალური აფრიკის საიმპერატორო ოჯახის მეთაური ბოკასა II-ს სახელით. მემკვიდრეობა[რედაქტირება | წყაროს რედაქტირება] 2010 წლის 1 დეკემბერს ცენტრალური აფრიკის პრეზიდენტმა ფრანსუა ბოზიზემ ხელი მოაწერა ჟან-ბედელ ბოკასას სრული რაბილიტაციის ბრძანებულებას. ბოზიზემ ბოკასას „უდიდესი ჰუმანისტი“ და თავისი ქვეყნის აღმშენებელი უწოდა და განაცხადა: „მე მინდა ვისაუბრო ბოკასას შესახებ. მან ააშენა ქვეყანა, ჩვენ კი გავანადგურეთ ყველაფერი, რაც მან ააშენა.“ იხილეთ აგრეთვე[რედაქტირება | წყაროს რედაქტირება] რესურსები ინტერნეტში[რედაქტირება | წყაროს რედაქტირება] - Imperial stamp example - Imperial currency example - Imperial flag - WorldStatesme- CAR - The Big Man (Info on Bokassa and other African Rulers) - Werner Herzog's documentary film on Bokassa - Amusing story about Emperor Bokassa's "crown jewel" - Jean-Barthelemy Bokassa's blog (about his first book "Diamonds of treason" dealing with Jean-Bedel and Martine bokassa) - Jean-Bedel Bokassa video interview while exiled at Abidjan in 1983 - Various documentaries about Bokassa


Etym. ებრ. აღნიშნავს „ჯოჯოხეთს“ ძველ აღთქმასა და იუდაიზმში ესაა გარდაცვლილთა სამყოფელი, სადაც ისინი მოჩვენებათა სახით არსებობენ (refaim), უსინათლო და უსიხარულო გარემოში. დავიწყების ეს სამყარო მაინც ექვემდებარება ღმრთის ძალაუფლებას. ზოგჯერ, ცხოვრებისეულ შფოთსა და წუხილში, ადამიანს ისიც კი სანატრელად მიაჩნია. Source: პეტროზილო, პიერო. ქრისტიანობის ლექსიკონი/პიერო პეტროზილო; [იტალ. თარგმნა მარიკა სააკაშვილმა; რედ. მერაბ ღაღანიძე; სულხან-საბა ორბელიანის სასწ. უნ-ტი, ქრისტ. თეოლოგიისა და კულტ. ცენტრი]. - თბ.: სულხან-საბა ორბელიანის სასწ. უნ-ტის გამოც., 2011. - 434გვ.; 24სმ.. - ყდაზე: ბერნარდო დადი „ნეტარი ქალწული მარიამის გვირგვინით შემკობა“. - ISBN: 978-9941-0-3408-4


source: wikipedia

text: ემილია-რომანია () — რეგიონი ცენტრალური იტალიის ჩრდილოეთში, მოიცავს მდინარე პოს ხეობას და შედგება ორი ისტორიული რეგიონის — ემილიასა და რომანიასაგან. დედაქალაქია ბოლონია. მთლიანი ფართობი 22 446 კმ2-ს შეადგენს, მოსახლეობა კი 2010 წლის მონაცემებით დაახლოებით 4,4 მლნ ადამიანია. დღეისათვის, ემილია-რომანია ევროპის ერთ-ერთ ყველაზე მდიდარ და განვითარებულ რეგიონად მიიჩნევა, აქ ფიქსირდება მშპ-ის მესამე ყველაზე მაღალი მაჩვენებელი ერთ სულ მოსახლეზე იტალიის რეგიონებს შორის. დედაქალაქი ბოლონია, იტალიაში ერთ-ერთი ყველაზე მაღალი დონის ცხოვრების დონით გამოირჩევა და გააჩნია მოწინავე და თანამედროვე სოციალური მომსახურებები. ემილია-რომანია ასევე წარმოადგენს იტალიის უმთავრეს კულტურულ და ტურისტულ ცენტრს, აქ მდებარეობს დასავლური სამყაროს უძველესი უნივერსიტეტი და მრავალი რენესანსული ქალაქი (მოდენა, პარმა, ფერარა), ასევე კვებისა და საავტომობილო წარმოებების მთავარი ცენტრები (Ferrari, Lamborghini, Maserati და Ducati). ფლობს სიცოცხლით სავსე და მრავალფეროვან სანაპირო ზოლს ადრიატიკის ზღვაზე, მრავალრიცხოვანი ტურისტული კურორტებით, რომელთა შორისაცაა რიმინი და რიჩონე. რეგიონში იწარმოება ხილი, ღვინო, შაქრის ჭარხალი, პოს ხეობაში არის ნავთობის და გაზის რესურსები. იხილეთ აგრეთვე იტალიის ადმინისტრაციული დაყოფა რესურსები ინტერნეტში ოფიციალური საიტი რუკა City Guide of Bologna Emilia–Romagna Travel Guide VIDEO სქოლიო იტალიის რეგიონები


source: CulturaX

text: საქართველოში გაიხსნა კორონავირუსის გამო ჩაკეტილი კიდევ ერთი ზონა მკაცრი კარანტინის რეჟიმი გაუქმდა თერჯოლის მუნიციპალიტეტის სოფელ ღვანკითში, სადაც ბოლო ხანს კორონავირუსით ინფიცირების არცერთი ახალი შემთხვევა აღარ ყოფილა. ღვანკითი, სადაც 2400-ზე მეტი ადამიანი ცხოვრობს, 23 აპრილს ჩაიკეტა მას შემდეგ, რაც რამდენიმე დღის განმავლობაში კორონავირუსი დაუდასტურდა 7 ადამიანს. 6 მათგანი უკვე გამოჯანმრთელდა და ქუთაისის ტუბერკულოზისა და ინფექციურ პათოლოგიათა ცენტრიდან გაწერეს. ამ კლინიკაში ღვანკითიდან 1 პაციენტი რჩება. დღეიდან, 12 მაისიდან სოფლის შესასვლელები გაიხსნა და მოქალაქეებს გადაადგილება თავისუფლად შეუძლიათ. უწყებათაშორისი საკოორდინაციო საბჭოს გადაწყვეტილებით, ღვანკითის შესასვლელთან დარჩება სპეციალური გამშვები პუნქტი, სადაც მოსახლეობის თერმოსკრინინგი გაგრძელდება. უფრო ადრე, მკაცრი კარანტინი მოიხსნა ლენტეხში, ქობულეთის მუნიციპალიტეტის ოთხ სოფელსა და ხაშურის მუნიციპალიტეტის სოფელ ხიდისყურში. სრული კარანტინის რეჟიმი ჯერ ისევ მოქმედებს მარნეულში, ბოლნისსა და თეთრიწყაროში. ღამე დამარხული სამი შვილის დედა (78118) დაბადების დღეზე, რომელიც 19 წლის ფეხბურთელის სიკვდილით დასრულდა, ევროპის ჩემპიონი ძიუდოისტიც იმყოფებოდა (76207)


ჩინეთის პოლიტიკა გაეროს უშიშროების საბჭოში და გლობალური მშვიდობის პრობლემა


635f ვირტუალური პირადი სერვერი (VPS, იგივე VDS) არის ერთი მძლავრი რესურსების მქონე სერვერის რამდენიმე შედარებით პატარა სერვერად დაყოფის მეთოდი. თითოეულ VPS მუშაობს თავისი საკუთარი ოპერაციული სისტემით (რომლის არჩევაც დამოკიდებულია მომხმარებელზე) და ასევე, შესაძლებელია თითოეული მათგანის გადატვირთვა საერთო სერვერის ან სხვა VPS -ების გადატვირთვის გარეშე. დიდი ხნის განმავლობაში კომპანიებისათვის მიღებული იყო ცალკე ფიზიკური სერვერების გამოყენება, რაც უმეტეს შემთხვევაში არარენტაბელური იყო მათი ფასის, ზომების, მომსახურების ხარჯების და ა.შ. გამო. ასევე, გასათვალისწინებელი იყო ისიც, რომ პროვაიდერთან ცალკე ფიზიკური სერვერის განთავსება საკმაოდ ძვირი ჯდებოდა. ყოველივე ზემოთქმულიდან გამომდინარე, შეიქმნა ისეთი ინსტრუმენტი, რომლის საშუალებითაც შესაძლებელია ერთი მძლავრი ფიზიკური სერვერის გამოყენება, როგორც რამდენიმე სერვერი, რაც თავისთავად, აისახება მათი მომსახურების და პროვაიდერთან განთავსების ფასებზე. VPS-ის შემთხვევაში მომხმარებელს აქვს სრული შესაძლებლობა, მართოს ისე, როგორც ჩვეულებრივი ფიზიკური სერვერი. აქვს წვდომის განუსაზღვრელი უფლება (root), შეუძლია ფიზიკური სერვერის ადმინისტრატორის მიერ მისთვის გამოყოფილი პარამეტრების ფარგლებში ნებისმიერი ცვლილება შეიტანოს, შეცვალოს/გადააინსტალიროს ოპერაციული სისტემა, დააყენოს ნებისმიერი მისთვის სასურველი პროგრამა და სურვილის შემთხვევაში, გადატვირთოს სერვერი - ეს არ მოქმედებს სხვა VPS-ის ან ფიზიკური სერვერის სტაბილურობაზე. Serv.Ge-ს VPS სერვისის არჩევის შემთხვევაში, თქვენ გაქვთ საშუალება: ამასთანავე, თქვენ შეგიძლიათ: Serv.ge VPS პაკეტები


† orthodoxy.ge † ახალი აღთქმა - პავლეს ეპისტოლე რომაელთა მიმართ (თავი 9) ჭეშმარიტებას ვამბობ ქრისტეში, არა ვცრუობ, მემოწმება ჩემი სინიდისი სული წმიდის მიერ, ჭეშმარიტსა ვიტყჳ ქრისტეს მიერ და არა ვტყუი თანამოწამებითა ჩემდა გონებისა ჩემისაჲთა სულითა წმიდითა, 2 რომ დიდია ჩემი მწუხარება და დაუმცხრალია ტკივილი ჩემი გულისა; 2 რამეთუ მწუხარება არს ჩემდა დიდ და მოუკლებელი სალმობაჲ გულისა ჩემისაჲ. 3 ასე რომ, ვისურვებდი თვითონვე ვყოფილიყავი შეჩვენებული და ქრისტესაგან მოკვეთილი ჩემი ძმების, ჩემი სისხლისა და ხორცის გამო, 3 რამეთუ ვილოცევდ მე შეჩუენებულ - ყოფად თავსა ჩემსა ქრისტესგან ძმათა ჩემთათჳს და ნათესავთა ჩემთა ჴორციელად, 4 რომლებიც არიან ისრაელიტნი და შვილობაც ეკუთვნით, დიდებაც, აღთქმანიც და რჯულდებაც, მსახურებაც და დაპირებაც. 4 რომელნი-იგი არიან ისრაიტელნი, რომელთაჲ იყო შვილებაჲ და დიდებაჲ და აღთქუმანი და სჯულის-დებანი და მსახურებანი და მითხრობანი; 5 მათნივე არიან მამანი და ხორციელად მათგანაა ქრისტე, ღმერთი, ყველაზე ამაღლებული და უკუნისამდე კურთხეული. ამინ. 5 რომელთანი იყვნეს მამანი და რომელთაგან ქრისტე ჴორციელად, რომელი-იგი არს ღმერთი ყოველთა ზედა, კურთხეულ უკუნისამდე. ამინ. 6 მაგრამ ისე კი არა, თითქოს გაცუდდა სიტყვა ღვთისა, რადგან ვინცაა ისრაელისგან, ყველა როდია ისრაელიტი. 6 ხოლო არა ეგებოდა, ვითარმცა დავარდა სიტყუაჲ ღმრთისაჲ, რამეთუ არა ყოველნი ისრაჱლისაგანნი ესენი არიან ისრაჱლ, 7 და არც აბრაამის შვილია ყველა, ვინც მისი თესლისაგან არის; არამედ ითქვა: „ისააკის მიერ იწოდება შენი თესლი“. 7 არცა არიან ნათესავნი აბრაჰამისნი ყოველნი შვილ. არამედ „ისაკისგან გეწოდოს შენ ნათესავი“. 8 ესე იგი, ხორციელი შვილები კი არ არიან ღვთის შვილნი, არამედ აღთქმის შვილები შეირაცხებიან თესლად. 8 ესე იგი არს, არა თუ შვილნი ჴორცთანი ესენი არიან შვილ ღმრთის, არამედ შვილნი იგი აღთქუმისანი შერაცხილ არიან ნათესავად. 9 რადგანაც ასეთია აღთქმის სიტყვა: „ამ დროს მოვალ, და ეყოლება სარას ძე“. 9 რამეთუ აღთქუმისაგან არს სიტუყუაჲ ესე, ვითარმედ: ჟამსა ოდენ ამას მოვიდე, და ესუას სარრას ძე. 10 და არა მარტო ეს; არამედ რებეკაც ერთი კაცის - მამაჩვენ ისააკისაგან დაფეხმძიმდა, 10 და არა ხოლო ესე, არამედ რებეკასცა ერთისაგან საწოლისა ესუა (ორ ძე) ისაკის მამისა ჩუენისა; 11 მაგრამ ჯერ კიდევ არ შობილიყვნენ მისი ძენი და არც არაფერი ჩაედინათ - არც კარგი და არც ცუდი (რათა აღსრულებულიყო განზრანვა ღვთისა მისი არჩევანის თანახმად, 11 რამეთუ არღასადა შობილ იყვნეს, არცა ექმნა რაჲ კეთილი გინა ბოროტი, - რაჲთა რჩევით წინა-განმზადებაჲ იგი ღმრთისაჲ ეგოს. საქმეთა მიხედვით კი არა, არამედ მხმობელის ნებით), რომ ქალს ეუწყა: „უფროსი დაემონება უმცროსს“. 12 არა საქმეთაგან, არამედ მისგან, რომელმან-იგი უწოდა, - რამეთუ ჰრქუა მას, ვითარმედ: უხუცესმან ჰმონოს უმრწემესსა მას. 13 როგორც წერია: „იაკობი შევიყვარე, ხოლო ესავი მოვიძულე“. 13 ვითარცა წერილ არს, ვითარმედ: იაკობი შევიყუარე, ხოლო ესავი მოვიძულე. 14 რას ვიტყვით? ნუთუ უსამართლობაა ღმერთში? არამც და არამც. 14 რაჲ-მე უკუე ვთქუათ? ნუ სიცრუვე-მე არსა ღმრთისა თანა? ნუ იყოფინ! 15 რადგანაც მოსეს ეუბნება: „შევიწყალებ, ვისაც შევიწყალებ, და შევიწყნარებ, ვისაც შევიწყნარებ“. 15 რამეთუ მოსეს ესრეთ ეტყჳს: შევიწყალო, რომელი-იგი შევიწყალო, და შევიწყნარო, რომელი-იგი შევიწყნარო. 16 მაშასადამე, ეს კაცის ნება-სურვილზე კი არაა დამოკიდებული, არამედ ღვთის მოწყალებაზე. 16 აწ უკუე არა რომელსა-იგი უნებს, არცა რომელი-იგი რბის, არამედ რომელი ეწყალის ღმერთსა. 17 რადგანაც წერილი ეტყვის ფარაონს: „სწორედ იმისთვის დაგადგინე, რათა ჩემი ძალა გიჩვენო, და განითქვას ჩემი სახელი მთელს ქვეყანაზე“. 17 რამეთუ ეტყჳს წიგნი ფარაოს, ვითარმედ: აღ-ვე ამისთჳს-გადგინე შენ, რაჲთა ვაჩუენო შენ ზედა ძალი ჩემი და რაჲთა განითქუას სახელი ჩემი ყოველსა ქუეყანასა. 18 ამრიგად, ვინც სურს, მას შეიწყალებს, და ვინცა სურს, მას გაამქისებს. 18 აწ უკუე რომელი ჰნებავს, შეიწყალებს, და რომელი ჰნებავს, განაფიცხებს. 19 შენ მეტყვი: მაშინ რაღად გვდებს ბრალს? რადგანაც ვის შეუძლია წინ აღუდგეს მის ნებას? 19 ნუუკუე მრქუა მე: და რაჲსა-ღა აბრალებს? რამეთუ ნებასა მისსა ვინ-მე წინა-აღუდგა? 20 კი მაგრამ, შენ ვინა ხარ, კაცო, რომ ედავები ღმერთს? განა ნახელავი ეტყვის ხელოსანს: რატომ შემქმენი ასეო? 20 აწ უკუე, ჵ კაცო, შენ ვინ ხარ, რომელი სიტყუას-უგებ ღმერთსა? ჰრქუა ნუ-მეა ქმნულმან შემოქმედსა: რაჲსათჳს ესრეთ შემქმენ მე? 21 იქნებ მეთუნეს ნება არა აქვს, რომ მის მიერ მოზელილი ერთი და იმავე თიხისგან ძვირფასი ჭურჭელიც გააკეთოს და უფასურიც? 21 ანუ არა ჴელ-ეწიფებისა მეკეცესა მას თიჴისა მის მისვე შეზელილისაგან შესაქმედ რომელიმე პატიოსნად ჭურჭლად და რომელიმე უპატიოდ? 22 მაგრამ თუ ღმერთი, რომელსაც სურდა ეჩვენებინა თავისი რისხვა და ეუწყებინა თავისი ძალა, მთელი დიდსულოვნებით ზოგავდა შესამუსრად გამზადებულ ჭურჭლებს რისხვისას, 22 უკუეთუმცა უნდა ღმერთსა ჩუენებად რისხვაჲ თჳსი და უწყებად ძალი თჳსი, რომელი დაუთმენიეს მრავლითა სულგრძელებითა ჭურთა მათზედა რისხვისათა, განმზადებულთა წარსაწყმედელად, რათა გამოეჩინა თავისი დიდების სიუხვე წყალობის ჭურჭელთა მიმართ, წინასწარ რომ განამზადა დიდებისათვის, 23 და რაჲთა აჩუენოს სიმდიდრე იგი დიდებისა მისისაჲ ჭურთა მათ ზედა წყალობისათა, რომელნი-იგი წინაწარ განჰმზადნა სადიდებელად, 24 ანუ ჩვენს მიმართ, რომელნიც გვიხმო არა მარტო იუდეველთაგან, არამედ წარმართთაგანაც? 24 რომელთაცა-ესე მიწოდნა ჩუენ არა ხოლო თუ ჰურიათაგან, არამედ წარმართთაგანცა? 25 როგორც ოსიაში ამბობს: „ხალხს, რომელიც ჩემი არ იყო, ჩემს ხალხს ვუწოდებ, ხოლო იმას, ვინც არ მიყვარდა - საყვარელს. 25 ვითარცა ოსეს შინა იტყჳს: უწოდო არა ერსა ჩემსა ერად ჩემდა და არა საყუარელსა ჩემსა საყუარელად. 26 და სადაც ითქვა მათ მიმართ: თქვენ არა ხართ ჩემი ხალხი, იქვე ცოცხალი ღმრთის ძეებად იწოდებიან“. 26 და იყოს ადგილსა მას, სადა-იგი ერქუა მათ: არა ერი ჩემი თქუენ, მუნ იწოდნენ ძედ ღმრთისა ცხოველისა. 27 ხოლო ესაია ღაღადებს ისრაელზე: „ისრაელის ძეთა რიცხვი იმდენიც რომ იყოს, რამდენიც ქვიშაა ზღვაში, მხოლოდ ნაშთი თუ ცხონდება. 27 ხოლო ესაია ღაღადებს ისრაჱლისათჳს: დაღათუ იყოს რიცხჳ იგი ძეთა ისრაჱლისათაჲ, ვითარცა ქჳშაჲ ზღჳსაჲ, ნეშტი ოდენ ცხონდეს; 28 რადგან უფალი თავის სიტყვას მთლიანად და დაუყოვნებლივ აღასრულებს დედამიწაზე“. 28 რამეთუ სიტყუაჲ აღმასრულებელი და შემოკლებული სიმართლესა შინა, ვითარმედ სიტყუაჲ შემოკლებული ყოს უფალმან ქუეყანასა ზედა. 29 და როგორც იწინასწარმეტყველა ესაიამ: „უფალ საბაოთს რომ არ დაეტოვებინა ჩვენთვის თესლი, ვიქნებოდი როგორც სოდომი და გომორას ვემსგავსებოდით“. 29 და ვითარცა-იგი წინაწარ თქუა ესაია: არა თუმცა უფალმან საბაოთ დამიტევა ჩუენ თესლი, ვითარცა სოდომელნიმცა შევიქმნენით და გომორელთამცა მივემსგავსენით. 30 რას ვიტყვით? წარმართნი, რომელნიც არ ეძებდნენ სიმართლეს, ეწივნენ სიმართლეს, სიმართლეს რწმენის მიერ. 30 აწ უკუე რაჲ-მე ვთქუათ? რამეთუ წარმართნი, რომელნი არა სდევდეს სიმართლესა, ეწინეს სიმართლესა, ხოლო სიმართლესა სარწმუნოებისაგან. 31 ხოლო ისრაელი, რომელიც ეძებდა სიმართლის რჯულს, სიმართლის რჯულს ვერ მისწვდა. 31 ხოლო ისრაჱლი სდევდა შჯულსა მას სიმართლისასა და შჯულსა მას სიმართლისასა ვერ მისწუდა. 32 რატომ? იმიტომ, რომ რწმენით კი არ ეძებდნენ, არამედ საქმეთა მიერ, და შებრკოლების ლოდზე წაიბორძიკეს. 32 რაჲსათჳს-მე? რამეთუ არა სარწმუნოებისაგან, არამედ ვითარცა საქმეთაგან შჯულისათა, რამეთუ შეჰბრკოლდეს ლოდსა მას შებრკოლებისასა. 33 როგორც წერია: „აჰა, დავდებ სიონში შებრკოლების ლოდს და საცთურის კლდეს, და არ შერცხვება მისი მორწმუნე“. 33 ვითარცა წერილ არს: აჰა ესერა დავსდებ სიონს შინა ლოდსა შებრკოლებისასა და კლდესა საცთურებისასა; და ყოველსა რომელსა ჰრწმენეს იგი, არასადა ჰრცხუენეს.


source: fineweb

text: მაგნუს ძლიერი მაგნუს ძლიერი (დან. Magnus den Stærke, შვედ. Magnus den starke; 1106 ? – 4 ივნისი 1134) – სკანდინავიელი მმართველი, დანიელი ჰერცოგი გოთლენდში (1125 – 1130). დანიელი მეფის, ნილსის და მარგარეტ ფრედკულის (შვედ. Margareta Fredkulla) შვილი, ეს უკანასკნელი შვედი მეფის ინგე I-ის ქალიშვილი იყო. ინგე II–ს სიკვდილის შემდეგ იგი შვედეთის ტახტის ერთ–ერთ მემკვიდრედ მოიაზრებოდა. გოთებმა (გოთლენდის მაშინდელი მოსახლეობა) იგი თავიანთ მეფედ აირჩიეს, მაგრამ სვეებმა ჩამოაგდეს და 1130 წელს იგი შვედეთიდან სვეების მეფის, სვერკერ I–ს მიერ იქნა გაგდებული დანიაში. დანიაში მას უთანხმოება მოუვიდა ჰერცოგ შლეზვიგ კნუდ ლავარდთან და მოკლა იგი. ეს მკვლელობა გახდა მაპროვოცირებელი ფაქტი დანიაში სამოქალაქო ომის დაწყებისა და ყურესთან ბრძოლისას ფოტევიკ მაგნუსი დაიღუპა.


text: 13:33 13.10.2018 (განახლებულია 13:02 13.10.2018) პრეზიდენტობის კანდიდატებმა სალომე ზურაბიშვილმა და გრიგოლ ვაშაძემ აშშ-ის სახელმწიფო დეპარტამენტის წარმომადგენელს ქვეყანაში არსებული წინასაარჩევნო გარემო გააცნეს თბილისი, 13 ოქტომბერი - Sputnik. აშშ-ს სახელმწიფო მდივნის თანაშემწის მოადგილე ევროპისა და ევრაზიის საკითხებში ჯორჯ კენტი თბილისში პრეზიდენტობის კანდიდატებს სალომე ზურაბიშვილსა და გრიგოლ ვაშაძეს შეხვდა და მომავალი არჩევნები განიხილა. საპრეზიდენტო არჩევნები საქართველოში – ბრძოლა წესების გარეშე >> საპრეზიდენტო არჩევნები საქართველოში 28 ოქტომბერს გაიმართება. რეგისტრაცია 25-მა კანდიდატმა გაიარა. მმართველ პარტია "ქართული ოცნება - დემოკრატიულ საქართველოს" საკუთარი კანდიდატი არ წარუდგენია, თუმცა ის მხარს უჭერს ზურაბიშვილს. მის მთავარ კონკურენტად მიიჩნევა ოპოზიციური გაერთიანება "ძალა ერთობაშიას" კანდიდატი და ყოფილი მმართველი პარტია "ერთიანი ნაციონალური მოძრაობის" წევრი გრიგოლ ვაშაძე. "ვისაუბრეთ საარჩევნო გარემოზე. კიდევ ერთხელ აღვნიშნე, თუ რამდენად შემაძრწუნებელია გარემო, რომელიც დღეს არის. პირადი შეურაცხყოფის, ლანძღვისა და დაპირისპირების გარემო ხელს არ უწყობს, რომ ამომრჩეველმა გაიგოს, რაზე უნდა გააკეთოს არჩევანი, რას სთავაზობენ სხვადასხვა კანდიდატები. ვესაუბრე იმაზე, თუ რას ვთავაზობ ჩემს ამომრჩეველს, რა არის ჩემი კამპანიის თემები, როგორ უნდა შემოვიყვანოთ ევროპა საქართველოში თავისი სტანდარტებით, როგორ უნდა დავუახლოვდეთ ევროპას", – განაცხადა სალომე ზურაბიშვილმა. © photo: courtesy of party "Georgian Dream" კენტთან შეხვედრის შემდეგ, რომელიც აშშ-ის საელჩოში გაიმართა, ვაშაძემ განაცხადა, რომ შეხვედრა ძალიან საინტერესო იყო. "ამერიკულ მხარეს აინტერესებდა ჩვენი პროგრამა, ჩვენი შეხედულება, როგორ მიმდინარეობს საარჩევნო პროცესი, რა გეგმები გვაქვს იმ შემთხვევაში, თუ ჩვენ ამ არჩევნებს მოვიგებთ. ჩვენ გვაინტერესებდა, რას ფიქრობს ამერიკული მხარე რეგიონულ მდგომარეობაზე, უსაფრთხოებაზე და საერთაშორისო ურთიერთობაზე", – განაცხადა გრიგოლ ვაშაძემ. არჩევნებთან დაკავშირებულ გამოწვევებზე კენტმა პრესკონფერენციაზე ისაუბრა. "არჩევნებთან დაკავშირებული გამოწვევები არსებობს მრავალ ქვეყანაში, მათ შორის აშშ-ში, რადგან ჩვენ განსხვავებული საარჩევნო სისტემები გაგვაჩნია", - განაცხადა სახელმწიფო დეპარტამენტის წარმომადგენელმა. მისი თქმით, უკრაინასა და საქართველოში წინასაარჩევნო კამპანიების დროს ხშირია კონკურენტების დემონიზების შემთხვევები. სალომე ზურაბიშვილის, გრიგოლ ვაშაძისა და დავით ბაქრაძის დებატები 24 ოქტომბერს გაიმართება >> "ბოლო დღეების განმავლობაში, რაც მოვისმინე, იყო გარკვეული პრობლემები იმ ენის გამოყენებაში, რაც კამპანიაში ხდებოდა. ბოლო სამი წელი უკრაინაში ვმსახურობდი და შემიძლია ვთქვა, რომ იგივე ტრენდი იყო. ხშირი იყო დემონიზების შემთხვევები, როდესაც ერთმანეთს მოღალატეობას აბრალებდნენ და ა.შ.", - განაცხადა კენტმა. საარჩევნო სიიდან რვა ათასი გარდაცვლილის გვარი ამოიღეს მისი თქმით, კანდიდატებმა უფრო მეტი ყურადღება უნდა მიაქციონ დადებით თვისებებს და გაითვალისწინონ, რომ "რეალური მოწინააღმდეგე არის სხვა და არა ქართველი". კენტი აშშ-ის სახელმწიფო მდივნის თანაშემწის მოადგილის რანგში თბილისს პირველად ესტუმრა. ვიზიტის ფარგლებში დაგეგმილია შეხვედრები პარლამენტის თავმჯდომარე ირაკლი კობახიძესთან და საკანონმდებლო ორგანოს სხვა წარმომადგენლებთან. ვიზიტის ფარგლებში კენტი უკვე შეხვდა საგარეო საქმეთა მინისტრ დავით ზალკალიანს, თავდაცვის მინისტრ ლევან იზორიას და შს მინისტრ გიორგი გახარიას.


ნეკა დოროყაშვილის ადვოკატი: თუ ვინმეს გიამაყიათ ბასილაშვილის წარმატებით, ეს პირველ რიგში ყოფილ ცოლთან არის დაკავშირებული, მან თავის კარიერაზე უარი თქვა - INFO POSTALIONI „ვწუხვარ, მაგრამ თუ მის კარიერას და მდგომარეობას რაიმე დისკომფორტი შეექმნა, ერთადერთი ვისკენაც შეუძლია ხელის გაშვერა, ეს არის საკუთარი თავი“, – ამის შესახებ ნიკოლოზ ბასილაშვილზე საუბრისას ნეკა დოროყაშვილის ადვოკატმა, ანა აბაშიძემ პრესკონფერენციაზე განაცხადა და ჩოგბურთელის წარმატებაში ცოლის როლს გაუსვა ხაზი. მისი თქმით, ნეკა დოროყაშვილისა და ნიკოლოზ ბასილაშვილის თანაცხოვრების პერიოდი პირდაპირ უკავშირდება ჩოგბურთელის წარმატებას და ამას თავად ნიკოლოზ ბასილაშვილიც აღიარებს არაერთ ინტერვიუში. „ასე რომ, თუ ვინმეს და ძალიან ბევრს გიამაყიათ ნიკოლოზ ბასილაშვილის წარმატებით, უნდა იცოდეთ, რომ ეს დიდწილად მის ოჯახთან და პირველ რიგში, ყოფილ ცოლთან არის დაკავშირებული. თავად ქალბატონი ნელი უარს ამბობდა პირად კარიერულ წარმატებაზე. მან კარიერა დაიწყო ჯერ კიდევ საჯარო სამსახურში და არაერთი მიმართულებით ჰქონდა შემოთავაზება როგორც ქვეყნის შიგნით, ასევე მის გარეთ, თუმცა მან თავისი ნებით გააკეთა არჩევანი, რომ თავის ოჯახზე ეზრუნა“, – აღნიშნა ანა აბაშიძემ. მისივე თქმით, ნიკოლოზ ბასილაშვილი სპორტულ სამყაროში მისაბაძი ადამიანია, თუმცა ეს არ ნიშნავს, რომ წარმატებული ადამიანი ვინმეზე უნდა ძალადობდეს. „მისი დამსახურებები ნამდვილად ხაზგასასმელია და ჩვენ ეს ყველას გვიხარია, მაგრამ ეს არც ერთ შემთხვევაში არ ნიშნავს იმას, რომ წარმატებული ადამიანი კონკრეტულ სფეროში, ან კონკრეტული მიმართულებით, უნდა ძალადობდეს ვინმეზე და მარტო იმის გამო, რომ ის არის წარმატებული ადამიანი, ჩვენ უნდა გავჩუმდეთ. ეს დაუშვებელია, ეს არ ნიშნავს სამართლებრივ სახელმწიფოს და არც განვითარებულ საზოგადოებას, რომელიც ხშირად მოუწოდებს ქალს, რომ მოითმინოს ძალადობა, რადგან კაცი წარმატებულია და სახელმწიფოს წარმოადგენს“, – განაცხადა ანა აბაშიძემ. საქართველოს პროკურატურამ ყოფილი მეუღლის მიმართ განხორციელებული ძალადობის ფაქტზე ბასილაშვილს ბრალდება სისხლის სამართლის კოდექსის 126-ე პრიმა მუხლის მე-2 ნაწილის „ბ“ ქვეპუნქტით წარუდგინა. რაც არასრულწლოვნის თანდასწრებით მისივე ოჯახის წევრის მიმართ ძალადობას გულისხმობს. Previous წელს დამოუკიდებლობის დღის აღსანიშნავად მასშტაბური ღონისძიებები არ გაიმართება Next საქართველოს No1 ჩოგანი – ყველაფერი მისი წარმატების და შემოსავლის შესახებ


ის აღნიშნავს, რომ ქვეყანაში მიმდინარე მოვლენების პარალელურად, საზოგადოებას ყურადღების მიღმა არ უნდა დარჩეს პროკურატურის ყოფილი მაღალჩინოსნის, მირზა სუბელიანის, საქმე. კორძაიას თქმით, სწორედ მირზა სუბელიანს აქვს ვანო მერაბიშვილის ციხიდან გაყვანის კადრები.


ლაშა გაბუნიას „ანარეკლი“: ოთარ იოსელიანი თუკი შენ ადამიანთა რომელიმე კატეგორიას მიეკუთვნები, რომელთაც შეუძლიათ შენი შეფარება, დაცვა, გამოხსნა, ნიშნავს იმას, რომ ყოველთვის მათი ვალი გაქვს და მათი მონა ხარ. ასე ცხოვრება უბრალოდ, არ შეიძლება. შეიძლება გიჭირდეს, მძიმედ იყო, მაგრამ იცხოვრე შენთვის. კინო უნდა იყოს მხოლოდ საავტორო და არა სხვანაირი. დანარჩენი ყველაფერი კინო არაა, სამაგიეროდ მაგრად იყიდება და ეს კარგია. რაც მეტი ბლოკბასტერი გაიყიდება საფრანგეთში, მით მეტი ფული რჩება კინემატოგრაფიის ნაციონალურ ცენტრს საავტორო კინოსთვის. გასამრჯელო იმ საქმისათვის, რომელიც გაგიკეთებია, მოულოდნელად მოდის. მადლობა ღმერთს! მარტო ფულისთვის ვერაფერს გააკეთებ, თითსაც კი ვერ გაანძრევ. სამოქალაქო პოზიცია ფორმულირებადია. ესაა ჩვენი სურვილი, რომ იყოს არა ისე, როგორცაა. ნებისმიერ ნორმალურ ქალს სხვა დანარჩენები სუსტი ჰგონია. არის ასეთი ცნება – ლამაზმანის ფსიქოლოგია. რას უპასუხებს სარკე? ეს საკუთარი თავის სიყვარულია, ხოლო ქალს არ ახასიათებს საკუთარი თავის სიყვარული. ქალი არსებობს რაინდული საქციელისთვის, არსებობს იმისთვის, რომ დაიცვას სუსტები. იგი ნამდვილი რაინდია. დედა ტერეზა აწმყოს გმირი არაა. ვფიქრობ, მას მიაჩნდა, რომ ასეთი ფუნქცია ჰქონდა დაკისრებული. არც დისიდენტები არიან გმირები. დღეს გმირობა საკუთარ თავად დარჩენაა. „შემოდგომის ბაღები“ ალბათ, ამაზეა. საქართველოში არ ამბობენ სიტყვა „გველს“, მას „უხსენებელს“ ეძახიან. როცა კახეთში ლენინის დეკრეტებზე ძალიან სერიოზული გლეხები (მათ ყველა დეკრეტი იციან) ლაპარაკობენ, იტყვიან: „ის, რომელიც მიწამ არ მიიღო“. სისხლისმსმელი ადამიანი იყო და ჩვენ გვახსოვს, მაგრამ პუტინს ეს დაავიწყდა, რაღაც სენტიმენტებიც ეძალება. საქართველოში მთვრალ ქმრებს არ უყვირიან, ისინი ებრალებათ და დასაძინებლად აწვენენ. ძალიან მაღიზიანებს, როცა კინოში ბევრს ლაპარაკობენ. ფრანგულ კინოში ძალიან ბევრს ლაპარაკობენ. ეს კავშირშია ფრანგულ კომედიასთან, მოლიერთან, თეატრიდან კინემატოგრაფში გადატანილი ტრადიციაა. კინო უსიტყვოდაც გასაგები უნდა იყოს, რადგან ცირკი არაა. მე მჭირდება მხოლოდ მუსიკა და მოქმედება: ჟესტები, გამოხედვები, ადამიანთა გადაადგილება ერთმანეთის და კამერის მიმართ. ჩემს პროფესიაში ძირითადად მტაცებლები არიან. და თუკი გამოჩნდება ვინმე, რომელსაც არაფერი უნდა, არამედ სურვილი აქვს გასცეს რაც გააჩნია, მას პატივისცემით ეპყრობიან. თქვენ გეჩვენებათ, რომ მოსკოვში ზოშჩენკოს გმირებს, ამ სასაცილო იდიოტებს შორის ცხოვრობთ? მე შორიდან ვიცნობდი ანა ახმატოვას, რომელიც ამბობდა: „ღმერთო ჩემო, რა მოსაწყენი კაცია ზოშჩენკო“. თანამედროვე რუსულ ლიტერატურაში არსებობს ერთი ფენომენი – სერგეი დოვლატოვი. ეს კაცი მოულოდნელად ისეთ რამეებზე გვიყვება, რომლებზეც ვცხოვრობთ და ვფიქრობთ. ხოლო ჩვენ, ყველანი ალბათ ერთსა და იმავე რამეზე ვფიქრობთ: როგორ მოგვბეზრდა ეს ყველაფერი. ახალი რუსული კინო „წითელქუდაა“ – ეს ღვარძლიანი ზღაპარი, რომელიც გვატყუებს და გვაცურებს. რა თქმა უნდა, შეიძლება ასეთი ზღაპრის მოყოლაც, მაგრამ „კარლსონი“ უკეთესია. იმისთვის, რომ „კარლსონი“ შეთხზა, უნდა გქონდეს რაღაც განსაკუთრებული კულტურა და ძალიან ყურადღებიანი ურთიერთობა. პათოსს რომ დავუწიო, ბავშვებს ვეუბნები: „ეცადე, არ იყო მძღნერი“. ვისზე ბრაზობენ საბჭოთა რეჟისორები და მწერლები, ვისთან წააგეს? არ ვიცი. ჩემს ამხანაგს, ბულატ ოკუჯავას, არასოდეს უგრძნია თავი დაჩაგრულად და შეურაცხყოფილად. მას უბრალოდ ესმოდა, რომ ყველაფერი ცუდია. ერთხელ პარიზში ჩამოვიდა და ტელეფონ-ავტომატიდან დამირეკა. იგი იუნესკოს რუსულ საერთო საცხოვრებელში ცხოვრობდა, სადაც რუსებს ტელეფონი გაუთიშეს. არანაირი მწუხარება მის ხმაში არ იგრძნობოდა. აჰ, – მითხრა, – რა კარგია ახლა ერთმანეთს ვნახავთ, გავერთობით და ვისულელებთ. ერთი ახლობელი მყავს – ვლადიმერ ვოინოვიჩი. და მან დაწერა უცნაური მოთხრობა ერთ უცნაურ ჯარისკაც ჩონკინზე. ბუნებრივია, შედეგად ვოინოვიჩი გააქრეს. თუმცა იგი ქვეყანაში იმ ოპტიმისტური იმედით დაბრუნდა, რომ კიდევ შეუძლია ვინმეს ემსახუროს. მარტო რუსეთის ცხოვრებაში, ისეთი სიველურეა, რომ ვალოდია ვოინოვიჩის სამსახური ვერაფერს შეძლებს. რუსული სიველურეა, როცა ტვერსკოიზე ინგლისური კლუბის კარების ქვის ლომები უცბად თეთრად გადაღებეს. როგორ ფლობენ ქართველები საკუთარ თავს? იმიტომ, რომ ყოველთვის ყველაფერი ცუდად იყო. თბილისში დღეს ბევრი ხეპრეა, თუმცა ამას წინათ ბაზარში ასეთი რუსული მომესმა: Здравствуй, моё солнышко, как ты поживаешь? Ах, ты мой дорогой. ეს ძველი თბილისელი იყო, რომელმაც ბევრი რამ იცის, ყველაფერი გამოიარა და ყველაფერს გაუძლო. პარიზში ახლა ემილ ზოლა ან გი დე მოპასანი რომ გაჩდნენ, ჩვენი დამნახავები ალბათ, გაგიჟდებოდნენ. და შეიძლება მოსწონებოდათ ის, რომ არსებობენ ვიღაც ადამიანები, რომლებიც ჯიუტად იცავენ იმ ცხოვრების წესს, რომელიც მათ ანდერძად დაგვიტოვეს. ჟურნალი © Esquire ავტორი: © Lasha Gabunia გამოქვეყნების დრო: 19:10 kursebeli Thursday, February 06, 2014 7:51:00 PM რა კაცი გვაყავს?! ამას ვენაცვალეეე, გენიოსია სუფთა! ლაშა მადლობა ძმაო !


ქირავდება კვების ობიექტი გლდანში გლდანულაში, 400 ლარი - 3144003 | ss.ge - უფასო განცხადებები ID 3144003 გლდანულას დას. 8კორპუსი სხვა განცხადებები ამ ქუჩაზე ქირავდება მოქმედი თონე გლდანულაში კარგ ადგილს მარკეტ "ბალუს" მოპირდაპირედ, თონე არის სუფთა, კეთილმოწყობილი გაზით, ცხელი და ცივი წყლით, სველი წერტილით. ფასი 400 ლარი.Show original mzia123 ყველა განცხადება(1) ქირავდება მოქმედი თონე გლდანულაში კარგ ადგილს მარკეტ "ბალუს" მოპირდაპირედ, თონე არის სუფთა, კეთილმოწყობილი გაზით, ცხელი და ცივი წყლით, სველი წერტილით. ფასი 400 ლარი. mzia123


იაფი ბილეთები Jamnagar (India)-დან | Fly.ge იაფი ბილეთები Jamnagar (India)-დან შესაძლოა თქვენ გულისხმობდით ავიაბილეთები Jamnagar-ში-ში/დან? იაფი ავიაბილეთები Jamnagar-დან მხოლოდ Fly.ge-ში! ჩვენი გამოცდილი საძიებო სისტემა მოიძიებს საუკეთესო ავიარეისების შეთავაზებებს ათეულობით განხვავებული ავიაკომპანიების შეთავაზებებიდან როგორიცაა Ryanair, WizzAir და მრავალი სხვა. Fly.ge არის სწრაფი და მარტივი მოხმარებისათვის. მაგრამ რაც ყველაზე მთავარია, ეს სერვისი არის სრულიად უფასო! ქვევით თქვენ შეგიძლიათ იხილოთ არა მხოლოდ საუკეთესო შეთავაზებები ავიაბილეთებზე Jamnagar-დან, არამედ ყველაზე პოპულარული ფრენების შეთავაზებები Jamnagar-დან და ახლომდებარე ქალაქებიდან და ქვეყნებიდან. იმ შემთხვევაში თუ თქვენ ვერ პოულობთ თქვენთვის საინტერესო რეისს, ისარგებლეთ ჩვენი საძიებო სისტემით (იხ.ზევით) ყველაზე პოპულარული მიმართულებები Jamnagar-დან ავიარეისები Karachi 397კმ-დან ავიარეისები Nasik 482კმ-დან ავიარეისები Mumbai 479კმ-დან ავიარეისები Udaipur 463კმ-დან ავიარეისები Nawabshah 449კმ-დან ავიარეისები Hyderabad 359კმ-დან ავიარეისები Kandla 73კმ-დან ავიარეისები Vadodara 331კმ-დან ავიარეისები Surat 319კმ-დან ავიარეისები Badin 290კმ-დან ავიარეისები Ahmedabad 277კმ-დან ავიარეისები Bhavnagar 237კმ-დან ავიარეისები Diu In 216კმ-დან ავიარეისები Porbandar 98კმ-დან ავიარეისები Bhuj 98კმ-დან ავიარეისები Rajkot 81კმ-დან


„დაპირებისამებრ, ჩვენ გავხსენით თურქეთის ბაზარი, ჩვენ ახლა იმპორტიორებისგან მოლოდინი გვაქვს, რომ დროულად შემოიტანენ ხარისხიან და იაფ მედიკამენტებს. ამ პროცესს ჩვენ ვაკვირდებით, ჯანდაცვის მინისტრი ზურაბ აზარაშვილი ჩართულია აქტიურად. მინდა კიდევ ერთხელ მოვუწოდო იმპორტიორებს, რომ დროულად მოხდეს ამ მედიკამენტების შემოტანა, რაც ჩვენი ვარაუდით, ძალიან გააიაფებს მედიკამენტებზე ფასებს“, - განაცხადა ღარიბაშვილმა. for.ge-მ თურქული აფთიაქების ვებ-გვერდებზე შეადარა იმ წამლების ფასები, რომელიც საქართველოში მოთხოვნადია და აღმოჩნდა, რომ ფასთა სხვაობა საკმაოდ დიდია. მაგალითად: „ენაპი“ თურქეთში 20 ტაბლეტი 20 ლირა ღირს, ეს კი ქართულ ვალუტაზე 4,14 ლარია, იგივე მედიკამენტი საქართველოში 8,65 ლარი ღირს. „კაპტროპილი“ 23 ლირა, ანუ 4, 76 ლარი, საქართველოში იგივე მედიკამენტი 8 ლარიდან 13 ლარამდე მერყეობს, გააჩნია რამდენ მილიგრამიანი სურს მომხმარებელს. „ულსეპანს“ თურქეთში 14 აბში 3 ლირას გადაიხდით, რაც 0.62 ლარია, იგივე წამალი ქართულ ბაზარზე 35, 76 ლარი ღირს. „ნექსიუმი“ - 8,70 ლირა, ანუ 2.82 ლარი ღირს, საქართველოში კი 24,45 ლარი . „ვიტამინი ბე-12“ თურქეთში 84 ლირად შეიძენთ, რაც 17,40 ლარია, ხოლო საქართველოში კი აღნიშნულ ვიტამინს 25 ლარად იყიდით. სახსრების ტკივილისთვის ცნობილი მედიკამენტი „კოლეგანი“ თურქეთში 150 ლირა, ანუ 31 ლარი ღირს, იგივე მედიმანეტი ქართულ ბაზარზე 99,64 ლარად ნახავთ. ჩამონათვალი საკმადო დიდია და ამიტომ ყველას ფასების შედარებას ვერ მოვახერხებდით. ის, რომ თურქეთის სააფთიაქო ბაზრის გახსნა ქართველი მომხარებლისთვის საუკეთესო ვარიანტია ამაზე ყველა თანხმდება და ამას აღნიშნავს for.ge-თან საუბარში ჯანდაცვის ექსპერტი აკაკი ზოიძეც. „თურქეთის სააფთიაქო ბაზრის გახსნა ქართულ აფთიაქებს არ დააზარალებს, პირიქით კონკურენციას შეუწყობს ხელს. რაც მთავარია მომხმარებელი მოიგებს. რა თქმა უნდა, თურქეთში თუ ერთი წამალი 4 ლარი ღირს, იგივე ფასით ვერ იქნება საქართველოში, რადგან მას ფასთა ნამატი ექნება - მაგალითად, ეს შეიძლება ეხებოდეს დისტრიბუციას, შემოტანის, ტრანსპორტირების ხარჯებს, რომელიც, რა თქმა უნდა, ფასზე აისახება. ერთადერთი პრობლემა შეიძლება იყოს ქართულ წარმოებასთან დაკავშირებით, ესეც იმ მხრივ, რომ კონკურენცია იქნება. თუმცა, უნდა აღინიშნოს, რომ ფასების სხვაობა ძალიან დიდია და ნებისმიერ შემთხვევაში თურქეთიდან შემოტანილი მედიკამენტები იაფი იქნება“, - გვითხრა აკაკი ზოიძემ. პარლამენტის ჯანდაცვის კომიტეტისა და უმრავლესობის წევრს ლადო კახაძეს ვკითხეთ თურქეთიდან შემოტანილი მედიკამენებმა შესაძლოა გამოიწვიოს თუ არა ქართულ ბაზარზე არსებული სააფთიაქო ბიზნესის მხრიდან პროტესტი? ხელისუფლების წარმოამდგენელი for.ge-ს ამ კითხვას ასე აფასებს: „პირველ რიგში, უღრმესი მადლობა ასეთი სწორი და შინაარსიანი კითხვისთვის. პირველი - პრემიერის გადაწყვეტილება არის სწორედ ამის მოწესრიგება. ანუ, მთლიანად სამთავრებო სტრუქტურის ზრახვა არის, რომ მოწესრიგდეს სააფთიაქო სისტემა, აქ საუბარი არ არის იმაზე, რომ ვიღაცას მათრახი მოხვდეს. მე ყველა ადამიანს ვუყურებ, როგორც პოტენციულ პაციენტს და მთავრობა უნდა ზრუნავდეს პოტენციული პაციენტის მდგომარეობაზე. აქ საუბარია ეკონომიკურ ფაქტორზე. სწორედ ეს პრობლემა დაინახა პრემიერმა, რომელმაც შექმნილი ვითარება კარგად გაზომა. სახელმწიფო იმიტომ გვქვია ჩვენ, რომ პაციენტს გაჭირვების დროს მოვუგვაროთ პრობლემები და დავუდგეთ გვერდში. რაც შეეხება თქვენს კითხვას, სავსებით სწორი კითხვაა. შეიძლება ვიღაცას აღნიშნული გადაწყვეტილება არ მოეწონოს. შეიძლება ვიღაცის ეკონომიკა დააზიანოს, მაგრამ მაშინ კითხვა გაჩნდება - ამ ეკონომიური ზიანის უკან რა დგას? გაბერილი ფასები? არასწორი ფასწარმოქმნა? ბევრი არასწორი იქნება. ის რაც სწორად არ იყო დანახული, ახლა გამოსწორდება. ამ გასწორების დროს კი, სარგებელს იპოვნის მხოლოდ პოტენციური პაციენტი“. ლადო კახაძეს ასევე ვკითხეთ თუ როგორ უნდა დარეგულირდეს სამედიცინო დაწესებულებებში ექიმების მიერ გამოწერილი ერთი და იგივე მოქმედების მქონე წამლის სხვადასხვა დასახელებით გამოწერა პაციენტეისთვის და მათი მხრიდან ასევე პაციენტებისთვის გამოწერილი საკმაოდ გრძელი სია მედიკამენტების, რომელსაც მოქალაქე აფთიაქებში საკმაოდ ძვირად ყიდულობს? „რომ არ დაგეთანხმოთ არ შემიძლია. ამ შემთხვევაში ჩემი ასაკის ექმიების სატკივარს აქვს ადგილი. ვინც ჩემს ასაკშია, ყველა ექიმი ერთი და იგივეს ჩივის - ფარმაცია, რომელიც არის უდიდესი მონაპოვარი ავადობის წინააღმდეგ საბრძოლველად, სამწუხაროდ, გზა შეიცვალა. სამწუხაროდ შეიცვალა იმ მხრივ, რომ დღეს უკვე მთლად სამედიცინო განზრახვით აღარ არის ნაფიქრი და მხოლოდ ბიზნესის სახე აქვს მიცემული. ამას კი ჩვენს ენაზე პოლიპრაგმაზია ჰქვია, ანუ ერთი ავადობის წინააღმდეგ მებრძოლ წამალთა რაოდენობის გაზრდა პარალელურ რეჟიმში. სამწუხაროდ, პაციენტმა ეს არ იცის. პაციენტი ექიმს ენდობა, ხოლო ექიმმა პაციენტის განკურნება ანგარების მიზნით არ უნდა იკადროს“, - აღნიშნა ლადო კახაძემ.


text: იყო და არა იყო რა, ღვთის უკეთესი რა იქნებოდა... ოდესღაც ერთი მხატვარი ცხოვრობდა. ოღონდ ის არა, სახლ-კარი რომ გაყიდა და აქტრისა მარგარიტას მილიონი ვარდი გაუფინა ფეხქვეშ. ეს სხვა მხატვარი იყო – სახელად გუსტავ კლიმტი ერქვა და ავსტრიელი ბრძანდებოდა, ვენელი. ქალები უყვარდა ძალიან. ახლა მექალთანე არ გეგონოთ – უბრალოდ, მის ფერწერაში ისინი ბატონობდნენ – საიდუმლოებით მოცული, სინაზით აღსავსე ქალები. ეს კაცი სხვანაირად ხედავდა მათ შინაგან სამყაროს და სხვანაირადაც ხატავდა. მერე რა, რომ საზოგადოება ამას გამოწვევად უთვლიდა და სახეში ნასროლი ხელთათმანივით რეაგირებდა ხანდახან – კლიმტი მაინც წერდა, ვნებისა და სურვილის საბურველში ახვევდა თავის მოდელებს და ულამაზეს პორტრეტებს ქმნიდა. ფალოსური სიმბოლოები კი, რომელსაც ის ასე ხშირად იყენებდა, სხვა არაფერი იყო, თუ არა სიცოცხლის მარადიულობაზე მინიშნება. მორალის დამცველები ბორგავდნენ და შფოთავდნენ, კლიმტი კი ქმნიდა – ძაღლი ყეფდა, ქარავანი მაინც მიდიოდა... წინააღმდეგობა მხატვრის მეამბოხე სულში მხოლოდ აღვივებდა ნაპერწკალს.


ჩვენ გირჩევთ ცდილობენ Menurin ნარკოტიკული პროსტატიტი, მოქმედი სწრაფად და ზუსტად. ეს არა მხოლოდ ათავისუფლებს სიმპტომები შფოთვა, არამედ საფუძვლიანი აღდგენა მამაკაცის ჯანმრთელობის. მალე ტკივილი შეწყდება, libido გაიზრდება პიკი, და ხარჯვის მედიკამენტებზე აფთიაქებში ვლადიკავკაზში მოვიდა naught. თუ არ მიიღონ ზომები, იმ შემთხვევაში შეიძლება დასრულდეს ცუდად – ჩვენ ვსაუბრობთ იმპოტენცია, კიბო პროცესების და სხვა სერიოზული გართულებები. და სამწუხაროდ, გარკვეულ ეტაპზე პათოლოგიური ცვლილებები შეუქცევადია. ამ კითხვაზე პასუხის გაცემა, აუცილებელია ყურადღებით შეისწავლოს ნარკოტიკების და მისი მოქმედების მექანიზმი. მაშინ მას ანტისეპტიკური ეფექტი მთელი შარდსასქესო სისტემის, რითაც ხელს უშლიდა ბაქტერიული გარემო. < li> მწარმოებლის თქმით, მისი აგენტის ეხმარება სწრაფად გაუმკლავდეს უსიამოვნო სიმპტომები და აღდგენა პროსტატის მხოლოდ ერთი მკურნალობის კურსი. ქრონიკული ანთება პროსტატის ჯირკვლის თან ახლავს ხშირი გამწვავებები, გამკლავება, რაც ახალი ნარკოტიკული პროსტატიტი Prostaffect. მომზადება Prostaffect (Uretroprost) ხელს უწყობს დაჩქარებული განკარგულებაშია პროსტატიტის ნებისმიერი სიმძიმის. UretroAktiv – საშუალება potency. Manufacturers შესთავაზა საცალო ფასი. ბრენდ მაღაზია. დღეს, ეს არის საშუალება urologists რეკომენდაცია მკურნალობის პროსტატიტის, პრევენციის დაავადებები შარდსასქესო სისტემის. სასარგებლო კომპლექტი ქეთო ჭამა და fit BHB COMPLEX არეგულირებს დონეზე სისხლში გლუკოზის, ჩატარების მთელი სხეულის წმენდის detox. აუმჯობესებს საჭმლის მონელებას და აძლიერებს გულ-სისხლძარღვთა სისტემის. იგი არის ასევე შესანიშნავი იმუნომოდულატორი წყარო დამატებითი ენერგია, რომელიც ამცირებს აპათია, ქრონიკული დაღლილობის და ნერვული. ინფორმაციას ნარკოტიკების და ტრადიციული therapies არის წარმოდგენილი მინიშნება მხოლოდ.


text: გრუტ-აილენდი |მშობ. სახელი: ინგლ. Groote Eylandt| კუნძული კოსმოსიდან, 1989 წ. |გეოგრაფია| |მდებარეობა||კარპენტარიის ყურე| |კუნძულთა რაოდენობა||1| |ფართობი||2326,1 კმ2| |სიგრძე||60 კმ| |სიგანე||50 კმ| |უმაღლესი წერტილი||219 მ| |ქვეყანა| |ჩრდილოეთი ტერიტორია| |დემოგრაფია| |მოსახლეობა||1539 (2007)| |სიმჭიდროვე||0,662 ად. /კმ2| გრუტ-აილენდი (ინგლ. Groote Eylandt) — კარპენტარიის ყურის უდიდესი კუნძული ჩრდილო-აღმოსავლეთ ავსტრალიაში. ეკუთვნის ენინტილიაკვას ხალხს და წარმოადგენს არნემ-ლენდის აბორიგენთა რეზერვაციას. ეს სახელი 1644 წელს კუნძულს უწოდა მოგზაურმა აბელ ტასმანმა და ითარგმნება ჰოლანდიურიდან, როგორც «დიდი კუნძული». გეოგრაფია[რედაქტირება] კუნძული გრუტ-აილენდი მდებარეობს 50 კმ-ში ჩრდილოეთი ტერიტორიის მატერიკული ნაწილიდან, კერძოდ, ნახევარკუნძულ არნემ-ლენდიდან, ასევე 630 კმ-ში ქალაქ დარვინიდან. კუნძულის სიგრძე აღმოსავლეთიდან დასავლეთისაკენ 50 კმ-ია, ხოლო სიგანე ჩრდილოეთიდან სამხრეთისაკენ 60 კმ. საერთო ფართობი — 2326,1[1] კმ2. კუნძული დაბლობია, საშუალო სიმაღლე ზღვის დონიდან — 15 მ. გრუტ-აილენდის უმაღლესი წერტილია — მთა სენტრალ-ჰილი (219 მ). კუნძულის კლიმატი ტროპიკულია ცხელი, ტენიანი ზაფხულით და ხშირი ჭექა-ქუხილით. გრუტ-აილენდი გამოირჩევა ორი სეზონით — ქარის ზეგავლენით მშრალი, რომელიც ქრის სამხრეთ-აღმოსავლეთიდან, და წვიმიანი სეზონი მუსონების მოქმედებით. კუნძულზე წვიმიანი სეზონი გრძელდება ნოემბრიდან აპრილამდე. წლის ამ დროის საშუალო ტემპერატურაა — 25—38 °C. გვალვის პერიოდი გრძელდება მაისიდან ოქტომბრამდე. წლის ამ დროის ტემპერატურაა — 10—30 °C. წლის საშუალო ნალექების რაოდენობაა — დაახლოებით 1177 მმ. გრუტ-აილენდის მცენარეულობა ავსტრალიის ამ ნაწილისათვის ტიპიურია: სავანა და მეჩხერი ტყე, მანგროს ტყეები, პანდანუსი, თუთის ხეები. კუნძულზე ბინადრობს ძუძუმწოვართა 14 სახეობა, ქვეწარმავლების 39 სახეობა და ფრინველთა დაახლოებით 83 სახეობა. სანაპირო წყლები ძალიან მდიდარია თევზებით, ზღვის გველებით, კუებით. ისტორია[რედაქტირება] ათასწლეულობის განმავლობაში კუნძული დასახლებული იყო აბორიგენებით, რომლებიც მოვიდნენ გრუტ-აილენდზე არნემ-ლენდის ნახევარკუნძულიდან. კუნძულზე მეჩხერად დასახლებულები, ისინი თავს ირჩენდნენ ნადირობით და მზა პროდუქტის მოპოვებით. ევროპელებმა კუნძული პირველად შენიშნეს 1624 წელს, როდესაც ჰოლანდიურმა გემმა «არნემმა», რომელსაც მეთაურობდა ვილემ კოლსტერდტი მიცურდა კარპენტარიის ყურის დასავლეთ სანაპიროსთან. მაგრამ კუნძულმა თავისი დასახელება «გრუტ-აილენდი» მიიღო მხოლოდ 1644 წელს აბელ ტასმანის მოგზაურობის დროს. 1803 წელს კუნძულის გარშემო ჩაიარა ავსტრალიის ერთ-ერთი ცნობილი მკვლევარის მეთიუ ფლინდერსის გემმა. ევროპელები არ ყოფილან პირველი უცხოელები, რომლებიც იმყოფებოდნენ გრუტ-აილენდის კუნძულის წყლებთან სიახლოვეს. მრავალი ასწლეულების განმავლობაში აქ თევზაობდნენ ინდონეზიელები (ძირითადად ტრეპანგზე). როგორც წესი ისინი აქ მოცურდებოდნენ დეკემბერში ჩრდილო-დასავლეთ მუსონების დროს და მიდიოდნენ აპრილ-მაისში სამხრეთ-აღმოსავლეთის ქარის დროს. მიუხედავად ამისა, ინდონეზიელმა ტომებმა ვერ შეძლეს მნიშვნელოვანი გავლენა მოეხდინათ აბორიგენთა კულტურაზე და ენაზე. XIX საუკუნის განმავლობაში კუნძულს ყურადღება სავსებით არ ექცეოდა, მაგრამ XX საუკუნეში მოხდა საფუძვლიანი ცვლილებები ადგილობრივი მოსახლეობის ცხოვრებაში: გრუტ-აილენდზე გამოჩნდნენ პირველი მისიონერები, სამხედრო პერსონალი და მეშახტეები. კუნძულზე პირველი რელიგიური მისია დაარსდა 1921 წელს დასახლებაში ემერალდ-რივერი ანგლიკანური ეკლესიის მისიონერთა საზოგადოების წევრების მიერ. შემდგომში, 1943 წელს, მისია გადავიდა ანგურუკუში იმის შემდეგ, რაც ავსტრალიის სამხედრო საჰაერო ძალები ავსტრალიის ჩრდილოეთ ნაწილის თავდაცვის მიზნით დაეუფლა ასაფრენ-დასაჯდომ ზოლს. 1950-იან წლებამდე გრუტ-აილენდის მოსახლეობის დიდი რაოდენობა ცხოვრობდა კუნძულის დასავლეთ ნაწილში მდებარე დასახლება ანგურუკუში. მისია აგრძელებდა მოქმედებას 1979 წლამდე, როდესაც ანგურუკუ გახდა აბორიგენთა თვითმმართველი საქალაქო საბჭო (ინგლ. Aboriginal Town Council). 1938 წელს გრუტ-აილენდის ჩრდილო-აღმოსავლეთ ნაწილში გამოჩნდა ავიაკომპანია Qantas Airways-ის გასამართი სადგური ჰიდროთვითმფრინავისათვის. მის სიახლოვეს დაარსდა დასახლება უმპაკუმპა (ან პორტ-ლანგდონი), სადაც გადასახლდა მოსახლეობის დიდი ნაწილი გრუტ-აილენდის აღმოსავლეთ სანაპიროებიდან. მეორე მსოფლიო ომის დროს გასამართი სადგური გახდა ავსტრალიის სამხედრო საჰაერო ძალების კონტროლირებადი ტერიტორია და მას შემდეგ აღარასოდეს არ უმოქმედია. კუნძულის ეკონომიკა კარდინალურად შეცვალა ანგურუგუს გვერდით მანგანუმის საბადოს გახსნამ. მეთიუ ფლინდერსმა 1803 წელს კუნძულის გამოკვლევის დროს აღნიშნა მასზე რკინის ჰიდროქსიდისა და კვარცის არსებობა. მანგანუმის საბადო აღმოჩნდა გეოლოგების მიერ ჯერ კიდევ 1907 წელს, მაგრამ, 1955 წლამდე არც ერთი კომერციული ორგანიზაცია არ იღებდა თავის თავზე გრუტ-აილენდზე მანგანუმის დაზვერვითი სამუშაოების ჩატარებაზე. 1960—1963 წლების მოლაპარაკებების შემდეგ მიღწეულ იქნა შეთანხმება BHP Billiton-ს კომპანიასა და ანგლიკანური ეკლესიის მისიონერთა საზოგადოების წევრებს შორის, რომელმაც გადაწყვიტა ადგილობრივი მოსახლეობის პერიოდული კომპენსაციის ზომა კუნძულზე მანგანუმის მოპოვების უფლების სანაცვლოდ. 1964 წელს მანგანუმის მოპოვების უფლება გადაეცა BHP Billiton-ს შვილობილ კომპანიას — Gemco-ს (Groote Eylandt Mining Company). მანგანუმის მადნის პირველი ტვირთი გაიგზავნა უკვე 1966 წელს. დღეისათვის ეს მადანი ძირითადად ექსპორტირებულია იაპონიაში და ამერიკის შეერთებული შტატებში. მისი მოპოვების რაოდენობა შეადგენს დაახლოებით 2 მილიონ ტონას წელიწადში (დაახლოებით 10 % საერთო მსოფლიო მოპოვებიდან[2]). მოსახლეობა[რედაქტირება] 2001 წლის მოსახლეობის აღწერის დროს კუნძულზე ცხოვრობდა 2426 ადამიანი, ანუ ჩრდილოეთი ტერიტორიის მოსახლეობის 1,1 %. 1996 წელს მოსახლეობის ზრდის მაჩვენებელი დაეცა 5,1 %-ზე. მაგრამ მკვიდრი მოსახლეობის რაოდენობა გაიზარდა 9,1 %-ით 1996 წლის აღწერასთან შედარებით და 23,9 %-ით 1991 წლის მაჩვენებელზე. 2001 წელს მოსახლეობის 48 % ძირითადად ცხოვრობდა კუნძულის დასახლებულ პუნქტში — ანგურუკუში, ხოლო 23 % — უმპაკუმპაში. კუნძულზე ოთხი ძირითადი დასახლებაა: ალიანკულა, ანგურუკუ, მილიაკპურა და უმპაკუმპა. მეშახტეთა დასახლებას ქვია ალიანკულა და მდებარეობს გრუტ-აილენდის ჩრდილო-დასავლეთ სანაპიროზე. თვითმმართველობა[რედაქტირება] კუნძულზე მოქმედებს სამი საქალაქო საბჭო: ანგურუკუში, უმპაკუმპაში და მილიაკპურაში. 1976 წელს აბორიგენთა მიწაზე უფლებების შესახებ კანონის მიღების შემდეგ კუნძული გრუტ-აილენდი გახდა აბორიგენთა საკუთრება. ამიტომ კუნძულზე ყოფნა ანინდილიაკვას მიწის საბჭოს ნებართვის გარეშე უკანონოა. ეკონომიკა[რედაქტირება] 2006 წლის მარტში შრომისუნარიანი მოსახლეობის რიცხვი შეადგენდა 926 ადამიანს, მათ შორის 786 ადამიანი იყო დასაქმებული, 140 ადამიანი — უმუშევარი. კუნძულზე უმუშევრობის დონე შეადგენს 15,1 %-ს. კუნძულზე მრეწველობის ძირითადი დარგია — სამთო მრეწველობა (მანგანუმის მოპოვება), რომელშიც 2001 წელს დაკავებული იყო გრუტ-აილენდის შრომისუნარიანი მოსახლეობის 30 %. მოსახლეობის 19 % მუშაობს მართვის აპარატში, 10 % — განათლების სფეროში, 5 % — ჯამრთელობის დაცვაში და კომუნალურ სამსახურში. 2001 წელს კუნძულზე ხელფასის დონე 45 %-ით მეტი იყო, ვიდრე ჩრდილოეთ ტერიტორიაზე. გრუტ-აილენდზე საავტომობილო გზების სიგრძე ასფალტის საფარით ქალაქების გარეთ შეადგენს მხოლოდ 20 კმ-ს (2001 წელი). სქოლიო[რედაქტირება] - ↑ Islands of Australia. UN SYSTEM-WIDE EARTHWATCH Web Site. დაარქივებულია ორიგინალიდან 2012-03-29-ში. წაკითხვის თარიღი: 29 იანვარი 2009. - ↑ http://walkabout.com.au/locations/NTGrooteEylandt.shtml Groote Eylandt (including Angurugu, Alyangula and Umbakumba)


text: გულ-სისხლძარღვთა სისტემის დაავადებები გულ-სისხლძარღვთა სისტემის დაავადებები თანამედროვე მსოფლიოს ერთ-ერთი ყველაზე სერიოზული პრობლემა ალბათ, მიხვდებით, რაზეც გვექნება საუბარი - სტენოკარდიაზე, ინფარქტზე, ინსულტზე, სხვადასხვა სახის თრომბოზებსა და ემბოლიებზე, ანუ გულისა და სისხლძარღვთა დაავადებებზე. ისინი, დღესაც, უფრო მეტი ადამიანის სიცოცხლეს იწირავენ, ვიდრე ომები, კატასტროფები, ან სხვა დაავადებები. მათი გართულებებით გამოწვეული ინვალიდობის ხარისხი ხშირად ძალზე მაღალია (მაგალითად, ინსულტების დროს). იმედი გვაქვს, რომ წინამდებარე ბროშურით მიღებული რჩევები ოდნავ მაინც დაგეხმარებათ ამ პრობლემების დაძლევაში! მიუხედავად იმისა, რომ ეს დაავადებები საკმაოდ მრავალრიცხოვანია, რისკის ფაქტორები, რომლებიც მათ განვითარებას განაპირობებენ, მსგავსია. აი ეს რისკის ფაქტორებიც: სისხლში ქოლესტეროლის მომატებული დონე მოუწესრიგებელი შაქრიანი დიაბეტი სისხლის მომატებული არტერიული წნევა "სიგარეტი მავნებელია თქვენი ჯანმრთელობისათვის!" "სიგარეტის მოწევა იწვევს გულის დაავადებებს!" ამ ფრაზებს თქვენ ყოველდღიურად ხედავთ და კითხულობთ ტელევიზორის ეკრანზე, სარეკლამო აბრებზე და სიგარეტის ყოველ კოლოფზე. ამჩნევთ კი? თამბაქოს მოწევა იწვევს ან ხელს უწყობს ისეთი დაავადებების განვითარებას, როგორიცაა: ავთვისებიანი სიმსივნეები: ტუჩის, პირის ღრუს, ხახის, საყლაპავი მილის, პანკრეასის, ხორხის, ფილტვის, ტრაქეის და ბრონქების, შარდის ბუშტის, თირკმლის და სხვა; კარდოვასკულარული დაავადებები: გულის რევმატული დაავადება, ჰიპერტენზია, გულის იშემიური დაავდება, ათეროსკლეროზი, აორტის ანევრიზმა, და სხვა; სასუნთქი სისტემემის დაავადებები: ტუბერკულოზი, პნევმონია და გრიპი, ბრონქიტი და ემფიზემა, ასთმა, და სხვა; ამის გარდა, თამბაქოს წევა იწვევს ისეთ დაავადებებს, როგორიცაა ქრონიკული გასტრიტი, კოლიტი, ქვედა კიდურების სისხლძარღვთა შევიწროება და განგრენა, აგრეთვე - სმენის, მხედველობისა და მეხსიერების საგრძნობ დაქვეითებას, გლაუკომას. ისიც გახსოვდეთ, რომ თამბაქოს პასიური მოწევა (ანუ გაბოლილ ოთახში ყოფნა), არანაკლებ მავნებელია გარშემომყოფთათვის! თამბაქოს მოწევის ფონზე წარმოშობილი ჯანმრთელობის პრობლემები გარკვეულ დრომდე შექცევადია - სიგარეტის მოწევაზე უარის თქმის შემთხვევაში, ისინი უკუგანვითარებას განიცდიან! სქემაზე ნაჩვენებია, თუ როგორ მოქმედებს თამბაქო მწეველთა ორგანიზმზე. გაუფრთხილდით ჯანმრთელობასა და ოჯახის ბიუჯეტს! დღეიდანვე უარი თქვით თამბაქოს მოწევაზე, საამისოდ შეგვიძლია შემოგთავაზოთ რამდენიმე მარტივი მეთოდი: დაიწყეთ მოსაწევ სიგარეტებს შორის დროის ინტერვალების გაზრდა. მოსაწევად აღებული სიგარეტი ხელში გეჭიროთ 10 -15 წუთი, სანამ მოუკიდებთ. დაწყებული სიგარეტი ბოლომდე არ მოსწიოთ, დატოვეთ ერთი მესამედი მაინც, თავიდანვე მოაკელით ახალ გახსნილ სიგარეტის ყუთს რამდენიმე ცალი სიგარეტი. თუ ამ მავნე ჩვევის სიძლიერე და ნებისყოფის სიმცირე ამის საშუალებას არ გაძლევთ, მიმართეთ დღეს მრავლად არსებულ სპეციალურ სამედიცინო ცენტრებს, რომლებიც თქვენ თამბაქოს მოწევას გადაგაჩვევენ. მართალია, საქართველო გურმანების ქვეყანაა და ქართველებმა ვიცით გემრიელი კერძების ფასი, მაგრამ, მაინც აუცილებელია გაითვალისწინოთ "ჯანსაღი კვების&ქუოტ; პრინციპები" აირჩიეთ უცხიმო, მჭლე ხორცი. მიირთვით თევზეული და ფრინველის ხორცი. გამოიყენეთ მცენარეული ზეთები. პური(სასურველია ჟვავის), მოხარშული კარტოფილი, ლობიო, ბრინჯი, ნიორი, ყველი მიირთვით, მხოლოდ ზომიერად. დიდი რაოდენობით მიირთვით ბოსტნეული და ხილი მაქსიმალურად შეზღუდეთ შაქრის და მარილის მიღება. მაქსიმალურად შეზღუდეთ შებოლილი პროდუქტები, ძეხვეული, ნაღები, არაჟანი, ნამცხვარი, შოკოლადი. გახსოვდეთ, ეკლესიური მარხვა რგებს სულსაც და სხეულსაც! ჯანმრთელი კვება საშუალებას მოგცემთ, გაიკონტროლოთ თქვენი წონა, ხელი შეუშალოთ ათეროსკლეროზის განვითარებას! სისხლში ქოლესტეროლის მაღალი დონე სისხლში ჭარბი ქოლესტეროლი ხელს უწყობს ათეროსკლეროზის განვითარებას! ქოლესტეროლი ათეროსკლეროზული ფოლაქების შენებაში იღებს მონაწილეობას. ათეროსკლეროზული ფოლაქები ავიწროებენ სისხლძარღვების სანათურს და გულ-სისხლძარღვთა დაავადებების განვითარების წინაპირობას ქმნიან. მრავალი გამოკვლევით დადგენილია, რომ სისხლში ქოლესტეროლის მაღალი დონე პირდაპირ დამოკიდებულებაშია გულისა და სისხლძარღვების დაავადებებთან, ანუ, რაც უფრო მაღალია ქოლესტეროლის დონე, მით უფრო მაღალია ინფარქტის, ინსულტის და სხვა სისხლძარღვოვანი "კატასტროფების" რისკი. აქედან გამომდინარე, უნდა ვეცადოთ, სისხლში ქოლესტეროლის შემცველობა ნორმის ფარგლებში შევინარჩუნოთ. ეს ბევრ პრობლემას აგვაცილებს თავიდან. ამისათვის კი: დაიცავით დიეტა. იმოძრავეთ. შაქრიანი დიაბეტის შემთხვევაში აკონტროლეთ სისხლში შაქრის დონე. პერიოდულად აკონტროლეთ სისხლშქოლესტეროლის შემცველობა. (დეტალურ ინფორმაციას ათეროსკლეროზის შესახებ, შეგიძლიათ გაეცნოთ "გენეზისი"-ს ბროშურებში "ათეროსკლეროზი" და "სამკურნალო კვება ათეროსკლეროზის დროს") სიმსუქნე, ყველაზე ხშირად, ჩვენივე დაუდევრობის შედეგია. ეცადეთ, აკონტროლოთ სხეულის წონა. მისი სიჭარბე არც თვალისთვისაა სასიამოვნო და ჯანმრთელობისთვისაც მავნებელია. სიმსუქნე ათეროსკლეროზის, არტერიული წნევის მატების (ჰიპერტენზიის), გულის იშემიური დაავადების (სტენოკარდია, ინფარქტის) განვითარების ერთ-ერთი რისკის ფაქტორია, ამიტომ,თუ თქვენ ჭარბი წონა გაქვთ: დაიცავით დიეტა, მაგრამ ნუ იშიმშილებთ! თუ მიგაჩნიათ, რომ თქვენი სხეულის წონა ჭარბია და მას საკუთარი ძალებით ვერ აკონტროლებთ, საკონსულტაციოდ მიმართეთ ენდოკრინოლოგს, ან დიეტოლოგს, ხოლო, თუ ეს არ ხერხდება, მაშინ _ ზოგადი პროფილის ექიმს.შეგიძლიათ მიმართოთ განტვირთვის კვების რეჟიმს კვირაში 1-2 -ჯერ (იხილეთ განტვირთვის დღეების მაგალითები "გენეზისი"-ს ბროშურებში " სამკურნალო კვება ათეროსკლეროზის დროს" და "სამკურნალო კვება ჰიპერტონული დაავადების დროს"). ალკოჰოლი ბევრისთვის პრობლემისაგან გაქცევის საშუალებაა, მაგრამ ეს ნამდვილად არ არის გამოსავალი. დაიმახსოვრეთ, პრობლემებს ალკოჰოლი ვერ ხსნის და ხანგრძლივ რბოლაში თქვენი ორგანიზმი აუცილებლად დამარცხდება! საქართველო ღვინის ქვეყნად ითვლება, მაგრამ, გაითვალისწინეთ - ჭარბი რაოდენობით ნებისმიერი სახის ალკოჰოლური სასმელი მავნებელია! ალკოჰოლი უარყოფითად მოქმედებს ორგანიზმში ნახშირწყლებისა და ცხიმების ცვლაზე და ხელს უწყობს ათეროსკლეროზის განვითარებას. ზოგ შემთხვევაში ალკოჰოლის მიღება კატეგორიულად აკრძალულია:ღვიძლის ციროზი, ფსიქოზი, ეპილეფსია, ზოგიერთი წამლის მიღება - სედაციური და ალერგიის საწინააღმდეგო საშუალებები, ანტი-დეპრესანტები, მეტრონიდაზოლი და სხვა. სამწუხაროა, მაგრამ ბევრს სჭირდება შეხსენება - ტრანსპორტის მართვა, ცეცხლსასროლ იარაღთან, ან მომწამლავ, ტოქსიკურ ნივთიერებებთან ურთიერთობა, სიმაღლეზე მუშაობა, პაციენტთან ურთიერთობა და სხვა ქმედებები, რომლებიც ყურადღების განსაკუთრებულ დაძაბვას მოითხოვენ, ალკოჰოლთან შეუთავსებელია -თქვენ ხომ საკუთარ თავთან ერთად სხვის სიცოცხლესაც აგდებთ საფრთხეში! მართლაც, ჩვენი ცხოვრება პრობლემებითაა სავსე. სანერვიულო ყოველი ფეხის ნაბიჯზეა და ჩვენც, ხშირად, არ ძალგვიძს თავის შეკავება. მცირე რაოდენობაში სუფთა ეთილის სპირტის 10 გრამი იგულისხმება, რაც, თავის მხრივ, დღეში მაგარი ალკოჰოლური სასმელის 50 მილილიტრს, ან ღვინის 200 მილილიტრს (ერთ ჭიქას) გულისხმობს. ამ რაოდენობით ნებისმიერი სასმელი შეგიძლიათ მიიღოთ, თუმცა უპირატესობა, სხვა დადებითი თვისებების გამო, ნატურალურ წითელ ღვინოს უნდა მიენიჭოს.ზემოთ ნათქვამი არ ნიშნავს იმას, რომ დასაშვები რაოდენობის სასმელი &ქუოტ;დააგროვოთ&ქუოტ; და რაღაც პერიოდის შემდეგ ერთად მიირთვათ. გულის იშემიური დაავადების პროფილაქტიკის მიზნით, ნუ დაიწყებთ სასმელების მიღებას ! იყავით ფრთხილად, ნუ დალევთ ისეთ სასმელს, რომლის კარგ ხარისხში ეჭვი გეპარებათ! უმოძრაობა, ანუ ცხოვრების მჯდომარე წესი, ყველა იმ ავადმყოფობის რისკის ფაქტორია, რომლებიც ამ ბროშურაში არის ნახსენები და ბევრი სხვისაც, რომლებიც აქ არ დასახელებულა. მისდიეთ ფიზიკურად აქტიურ ცხოვრებას! დაიწყეთ ვარჯიში, მხოლოდ თანდათან, მაქსიმუმ კვირაში 3-ჯერ, დღეგამოშვებით. ივარჯიშეთ თქვენთვის ზომიერი დატვირთვით, ნელ-ნელა მზარდი დროის ინტერვალებით 25-60 წუთის განმავლობაში. არ დაიღალოთ! ვარჯიში უნდა მოიცავდეს სამ ფაზას: 1. ე.წ.მოთელვის ფაზა 5-10 წუთის განმავლობაში _ მაქსიმალური დატვირთვის ნახევრით. (ამ დროს შეგიძლიათ, გააკეთოთ ურთიერთსაწინააღმდეგოდ მიმართული ბრუნვითი ვარჯიშები სხეულის ყველა სახსარში, იაროთ და ა. შ.) 2. მაქსიმალური დატვირთვის ფაზა 15-40 წუთის განმავლობაში 3. კუნთების მოდუნების ფაზა 5-10 წუთის განმავლობაში (ღრმა სუნთქვითი ვარჯიშების ფონზე) თუ დაიღლებით, ან დისკომფორტს იგრძნობთ, შეისვენეთ. ასაკიანმა პირებმა აქცენტი უნდა გააკეთონ მოთელვის ფაზაზე. ვარჯიშის რეკომენდებული სახეებია: ფეხით სიარული, ველოსიპედით სეირნობა, ბაღში მუშაობა, ცურვა, აერობიკის ტიპის ცეკვა. თუ გარკვეული მიზეზით შეწყვეტთ ვარჯიშს, იგი ნაკლები დატვირთვით უნდა განაახლოთ! (ხანგრძლივი ინტერვალის შემდეგ კი ყველაფერი თავიდან უნდა დაიწყოთ). თუ რაიმე ქრონიკული დაავადებით ხართ ავად, მიმართეთ ექიმს და მასთან ერთად შეარჩიეთ თქვენთვის შესაფერისი ვარჯიშის სახე და ინტენსივობა. ჩვენი რეალობის ყველაზე აქტუალურიპრობლემა! მოდით, ვეცადოთ: ხშირად გავიღიმოთ. უფრო მსუბუქად შევხედოთ ცხოვრებას. ხშირად გამოვხატოთ ჩვენი კარგი განწყობა ამ თუ იმ პიროვნებისა და მოვლენის მიმართ. ხშირად გავიხსენოთ ის კარგი რამ, რაც ცხოვრების გზაზე შეგვხვედრია. ვეცადოთ, ირგვლივ მყოფთ ვაპატიოთ ის, რისი პატიებაც შესაძლებელია. ხშირად მოვუსმინოთ მუსიკას, სიმღერას. მოერიდეთ საინფორმაციო საშუალებებით გადმოცემული ომების, კატასტროფების, კრიმინალური ქრონიკის, პოლიტიკური კონფლიქტების შესახებ ინფორმაციების რეგულარულ ყურებას, მოსმენასა თუ წაკითხვას. ცუდი გუნება-განწყობა გადამდებია! გახსოვდეთ, რომ ძლიერი სტრესის შემთხვევაში, ემოციური ჯანმრთელობის შესანარჩუნებლად არსებობს სამი გზა: გადატანილი განცდების ახლობელი ადამიანისთვის, ფსიქოლოგის, ან მოძღვრისთვის გაზიარება, დრო, რომელიც ყველაფრის მკურნალია. მოდით, ვეცადოთ, დამატებით არ გავურთულოთ ერთმანეთს ცხოვრება! იცოდეთ! ფიზიკური დატვირთვა, ვარჯიში ამცირებს, ან ხსნის სტრესს. ამ დაავადების შესახებ მინიმალურ ინფორმაციას მაინც ყველა უნდა ფლობდეს! შაქრიანი დიაბეტი არის სისხლში შაქრის (გლუკოზის) შემცველობის ნორმაზე მეტად მომატება. მისი ძირითადი სიმპტომებია: შარდვის გახშირება და გაძლიერება, პირის სიმშრალის, წყურვილის გაჩენა. შაქრიანი დიაბეტი ქრონიკული ავადმყოფობაა. იგი იწვევს სისხლძარღვების დაავადებას და ამასთანავე ხელს უწყობს ათეროსკლეროზის განვითარებასაც.შაქრიანი დიაბეტის შესაძლო თანამდევი პრობლემებია: არტერიული წნევის მომატება, გულის იშემიური დაავადება, ქვემო კიდურებისა და თავის ტვინში სისხლის მიმოქცევის დარღვევა, თირკმელების დაზიანება, მხედველობის დაქვეითება. მიუხედავად ჩამოთვლილი პრობლემების სერიოზულობისა, მათი თავიდან აცილება შესაძლებელია, თუ მუდმივად გაიზომავთ სისხლში შაქრის დონეს და შეასრულებთ მარტივ მითითებებს: მისდიეთ ფიზიკურად აქტიურ ცხოვრებას. რეგულარულად მიიღეთ ექიმის მიერ შერჩეული წამალი მისივე შერჩეული დოზით. შაქრიანი დიაბეტით დაავადებულთათვის კვებას გადამწყვეტი მნიშვნელობა აქვს. დიეტას ადგენს ექიმი ენდოკრინოლოგი დიეტოლოგთან ერთად, ყოველ კონკრეტულ შემთხვევაში ინდივიდუალურად _ დაავადების ფორმის, სიმძიმის, დიაბეტისათვის დანიშნული მედიკამენტოზური მკურნალობის, პაციენტის ფიზიკური აქტივობისა და თანმხლები დაავადების (თუ ასეთი არსებობს) გათვალისწინებით. მიუხედავად ყოველივე ზემოთ აღნიშნულისა, შაქრიანი დიაბეტით დაავადებულთათვის ყველა შემთხვევაში აუცილებელია კვების ძირითადი პრინციპების დაცვა: საკვების ხშირი (არანაკლებ 4-5ჯერ დღეში) და რეგულარული მიღება. ყოველდღიურად დაცული უნდა იქნეს თანაბარი რაოდენობა ძირითადი საკვები ინგრედიენტებისა (ცილა, ცხიმი, ნახშირწყალი) და მათი ენერგეტიკული ღირებულება - კალორიულობა. დიაბეტით დაავადებულთა კვების რაციონი ღარიბი უნდა იყოს ნახშირწყლებით და შეიცავდეს ძნელად ასათვისებელ ნახშირწყლებს (წიწიბურას, ქერის, შვრიის ბურღული და პურპროდუქტები). აუცილებლად შეიცავდეს საკმარისი ოდენობით უჯრედისს (ოხრახუში, სატაცური, ბოლოკი, ტარხუნა, წიწმატი, ქინძი, კამა და კიტრი). სხვა ხილისა და ბოსტნეულის შესახებ ინფორმაცია იხილეთ ქვემოთ. ცხიმების დღიური ნორმის 2/3 უნდა მოდიოდეს მცენარეულ ცხიმზე. დიაბეტით დაავადებულთათვის რეკომენდირებუ-ლია შემდეგი კვების პროდუქტები: უხეშად დაფქვილი ხორბლისა და ჭვავის პური 100 - დან 400 გ.-მდე დღეში. წიწიბურა, გერკულესი 80 გ.-ის ოდენობით. 100 გ. პურის ნაცვლად შეიძლება მიირთვათ 100 გ. მჭადი, ან ღომი, ან 200 - 300 გ. კარტოფილი. უცხიმო ხორცი: საქონელი, ქათამი, კურდღელი, თევზი, 200 - 300 გ.-მდე დღეში, მოხარშული სახით. უცხიმო ყველი (ცხიმიანობა 30%). 50 გ. მაწონი და რძე - 500 გ.-მდე, ხაჭო სასურველია უცხიმო, 120 - 200 გ.-მდე. კვერცხი 1-2 ცალი კვირაში 3 ჯერ. (ხანდაზმულ ასაკში არ არის სასურველი კვერცხის გულის მიღება). ვეგეტარიანული სუფი და ბორში ზეითუნის, მზესუმზირის, ან სიმინდის ზეთზე დამზადებული. კარაქი 10 _ 30 გ. - მდე. (მცენარეული ცხიმი უნდა შეადგენდეს ცხიმის დღიური ნორმის 2/3-ს.) პამიდორი, კიტრი, კომბოსტო, ყაბაყი, მწვანე სალათის ფურცლები, ბადრიჯანი, მწვანე ლობიო, ბოლოკი, ოხრახუში, კამა, მჟავე ვაშლი და ქლიავი, საზამთრო - 600 - 800 გ.-მდე დღეში. სტაფილო, ხახვი, მოხარშული ჭარხალი, ნიახური, ლიმონი, ფორთოხალი, გრეიფრუტი, მარწყვი, მოცხარი, ჟოლო - 200 გ.-მდე დღეში.კარტოფილი 200 - 300 გ.-მდე დღეში. ამ შემთხვევაში რაციონში უნდა შემცირდეს სხვა ნახშირწყლის შემცველი პროდუქტი, მაგ. პური. საორიენტაციოდ: 60 გ მოხარშული კარტოფილი = 25 გ. ჭვავის პურს, ან 20 გ. ხორბლის პურს, ან 30 გ. თეთრ პურს. უშაქრო ჩაი და ყავა, მჟავე ხილის და ბოსტნეულის წვენი (განსაკუთრებით პამიდვრის), ასკილის ნაყენი, მინერალური წყლები. აკრძალულია შემდეგი კვების პროდუქტები: შაქარი, კამფეტი, მურაბა, თაფლი, ნაყინი, ჯემი, შოკოლადი. ალკოჰოლიანი სასმელები (არაყი, კონიაკი, ღვინო), ტკბილი უალკოჰოლო სასმელები · (კოკა-კოლა, სპრაიტი, ფანტა, პეპსი-კოლა, ა.შ.) და დამტკბარი ხილის წვენები. თეთრი პური, ნამცხვარი, მაკარონი, ვერმიშელი, ბრინჯი, მანანის ბურღული. ცხიმიანი რძის, თევზისა და ხორცის პროდუქტები. ღორისა და ცხვრის ხორცი. ტვინი, ღვიძლი, შიგნეულობა, ხორცის ბულიონზე დამზადებული წვნიანი კერძები. ხილი და ბოსტნეული: მწვანე ბარდა, გამხმარი სოკო, უმი ჭარხალი, ყურძენი,·ბანანი, ანანასი, მსხალი, ლეღვი, თუთა, კარალიოკი, ბროწეული, ფინიკი, გარგარი, ნესვი, ატამი, კომში, ტკბილი ვაშლი, ხილის ჩირი (ქიშმიში, ქლიავი, გარგარი). თქვენთვის საჭირო დამატებითი და უფრო დეტალური ინფორმაციის მისაღებად მიმართეთ ენდოკრინოლოგს. სისხლის წნევის მატება არტერიული წნევის მომატება, ერთი შეხედვით, ელემენტარული, მაგრამ არცთუ ისე მარტივი პრობლემაა მომატებული წნევა, ანუ ჰიპერტენზია, წარმოადგენს არა მარტო გულის იშემიური დაავადების, არამედ თავის ტვინში სისხლის მიმოქცევის მოშლის (ინსულტის) და თირკმელების უკმარისობის განვითარების რისკ-ფაქტორსაც.გახსოვდეთ! ნამდვილად გაქვთ თუ არა არტერიული ჰიპერტენზია, საჭიროებთ თუ არა მკურნალობას და თუ საჭიროებთ, რომელი მედიკამენტებით (წამლებით) - ამის გადაწყვეტა ექიმის პრეროგატივაა. წნევის მომატებისას მიმართეთ ექიმს. ამასთან, არ დაიზაროთ, შეასრულეთ ამ ბროშურაში მოცემული მარტივი რჩევა-დარიგებები. თქვენი წნევის მოწესრიგება მნიშვნელოვნადაა თქვენზე დამოკიდებული! (დეტალური ინფორმაცია ჰიპერტონული დაავადებისა და არტერიული ჰიპეტენზიის შესახებ იხილეთ "გენეზისის" შეასაბამის ბროშურაში).


text: ბრწყინვალე ფინალური დღე - დღე #30, 30 დღიანი გამოწვევა » KAR.GE მთავარი > პროდუქცია > ბრწყინვალე ფინალური დღე – დღე #30, 30 დღიანი გამოწვევა ბრწყინვალე ფინალური დღე – დღე #30, 30 დღიანი გამოწვევა ტარიელ ზივზივაძე December 30, 2015 პროდუქცია უდიდესი მადლობა თითოეულ ადამიანს, რომელმაც ჩვენს საერთო ინიციატივაში – 30 დღიან გამოწვევაში მიიღო მონაწილეობა და თუნდაც ერთი ქართული პროდუქტის სურათი განათავსა მოძრაობა kar.ge-ს Facebook გვერდზე. განსაკუთრებული მადლობა კი იმ ადამიანებს, ვინც ბოლომდე პირნათლად შეასრულა ყველა დღის ამოცანა. ჩვენ დიდი საქმე გავაკეთეთ. ასევე უდიდესი მადლობა მინდა ვუთხრა ახალგაზრდებს, რომელთაც იდეა მომაწოდეს და ერთობლივად არა მარტო ქართული პროდუქტი ვიყიდე და 30 დღიანი გამოწვევის 30-ე პროდუქტი [ამ შემთხვევაში პროდუქტები] დავდე, არამედ კეთილი საქმეც გავაკეთეთ და ეს ასე მოხდა ... შედეგად კი დღეს ექვსი 2 ლიტრიანი ლიმონათი ხილიანი, ქართული ჩიფსი FRIXX სამივე არომატით, FRIXX მარილიანი პოპკორნი და კარამელის პოპკორნი, შავი ჩაი ჩვენებურისგან მე პირადად შევმატე საერთო საქმეს. ეს სურათი დაახლოებით 5 საათისთვისაა გადაღებული. დარწმუნებული ვარ 6 დიდი ურიკა მაინც გაივსება ქართული პროდუქტებით. ახალგაზრდები მუშაობდნენ ასეთი სისტემით: გუდვილში შესულ მყიდველებს აწვდიდნენ ინფორმაციას, რომ მიმდინარეობს აქცია და თუ სურვილი ექნებოდათ შეეძლოთ რამე ქართული წარმოების ეყიდათ და საერთო საქმისთვის შეემატებინათ. და ამან იმუშავა ... რა მარტივი იდეა სჭირდება ხანდახან საქმის გაკეთებას ... აქეთ-იქით სიარულში ასევე გადავაწყდი ძალიან მაგარ ადამიანს – გიორგი მაისურაძეს, რომელიც კოოპერატივს ხელმძღვანელობს და მეფუტკრეობის პროდუქტებს აწარმოებს. როგორც კი იქ ყოფნის მიზეზი ვუთხარი, მაშინვე 10 კილოგრამი თაფლით გადაწყვიტა საერთო საქმეში ჩართვა. დიდი მადლობა გიორგი! სტუდენტებისგან სურათებს ველი და როგორც კი ბავშვებთან ამ ყველაფერს მიიტანენ, მაშინვე შემაჯამებელ კოლაჟს დავდებ kar.ge-ზე.


text: საქართველოს თავდაცვის ძალების მეთაურად დავით მათიაშვილი დაინიშნა 12:40 ოთხშაბათი, 01 ივლისი 2020 347 საქართველოს თავდაცვის ძალების მეთაურის თანამდებობაზე გენერალ-მაიორი გიორგი მათიაშვილი დაინიშნა. უფლებამოსილების გადაბარების ცერემონია დღეს, მეოთხე მექანიზებული ბრიგადის ტერიტორიაზე გაიმართა. გიორგი მათიაშვილმა უფლებამოსილება გადაიბარა გენერალ-ლეიტენანტ ვლადიმერ ჩაჩიბაიასგან, რომელიც თავდაცვის ძალებს 2018 წლის დეკამბრიდან მეთაურობდა. "მე მივდივარ თადარიგში, მაგრამ ვრჩები საქართველოს ჯარისკაცი და ყოველთვის იქ ვიქნები, სადაც ჩვენს ქვეყანას დასჭირდება", – განაცხადა ვლადიმერ ჩაჩიბაიამ. საქართველოს თავდაცვის მინისტრმა, ირაკლი ღარიბაშვილმა გენერალ-ლეიტენანტ ჩაჩიაბაიას თავდაცვის ძალების განვითარებაში შეტანილი წვლილისა და ქვეყნის წინაშე გაწეული სამსახურისთვის მადლობა გადაუხადა. მინისტრის თქმით, მას სჯერა, რომ გიორგი მათიაშვილი ღირსეულად დაიკავებს საქართველოს უმაღლეს სამხედრო თანამდებობას. 2019 წელის 27 დეკემბერს, ირაკლი ღარიბაშვილის გადაწყვეტილებით, გიორგი მათიაშვილი თავდაცვის ძალების მეთაურის მოადგილედ და გენერალური შტაბის უფროსად დაინიშნა. 2018-2019 წლებში ის თავდაცვის ძალების დასავლეთის სარდლობის სარდალი იყო, 2016-2018 წლებში – სახმელეთო ჯარების აღმოსავლეთ სარდლობის სარდლის მოადგილე. გიორგი მათიაშვილს 2016 წელს მიღებული აქვს მედალი "სამშობლოსათვის თავდადებული" – 20 წელი და მეტი უმწიკვლო სამსახურისათვის.


text: დღეს გამოსული ქართული გაზეთების ფურცლებზე ორი ძირითადი თემა იკვეთება, ეს დღეს გამოსული ქართული გაზეთების ფურცლებზე ორი ძირითადი თემა იკვეთება, ეს გახლავთ: ცხინვალის რეგიონში სამშვიდობო კონტინგენტის ქართული ბატალიონის როტაციასთან დაკავშირებული გუშინდელი (ძლივს მოგვარებული) პრობლემები და საქართველოს პარლამენტის თავმჯდომარის მიერ რუსი პოლიტიკოსების მისამართით გამოხატული აღშფოთება. დღევანდელ პრესაში ამ და სხვა თემებზე გამოქვეყნებულ ზოგიერთ პუბლიკაციას გაგაცნობთ. "რუსეთმა უკან დაიხია,"- წერს დღევანდელი "24 საათი": "ქართული სამშვიდობო კონტინგენტის როტაციამ ცხინვალსა და მოსკოვში პანიკა გამოიწვია. ოსურმა და რუსულმა მხარეებმა, რადიკალური წინააღმდეგობისა და ხმამაღალი პროტესტების შემდეგ, უკან დაიხიეს და "კეთილი ნების" სახით, როტაციაზე თანხმობა განაცხადეს." პრეზიდენტის რწმუნებული შიდა ქართლში მიხეილ ქარელი გაზეთ "რეზონანსთან" საუბრისას ამბობს, რომ "რუსებმა თვითნებურად მიიღეს გადაწყვეტილება, როდესაც ქართველ სამშვიდობოებს, ცხინვალის გავლით, სოფელ აჩაბეთისკენ გადაადგილების საშუალება არ მისცეს." გეგმავს თუ არა რუსეთი მიხეილ სააკაშვილის ლიკვიდაციას? - დღევანდელი "ახალი თაობის" მიერ დასმული ეს კითხვა აქტუალური გახდა მას შემდეგ, რაც 18 თებერვალს ტელეკომპანია "ენ ტე ვე"-ს ეთერით პრეზიდენტ პუტინის ადმინსტრაციის ხელმძღვანელის მრჩეველი გამოვიდა. საქართველოს პარლამენტის თავმჯდომარის ნინო ბურჯანაძის განცხადებით, გლებ პავლოვსკიმ საქართველოს პრეზიდენტზე ტერაქტის მოწყობის პირდაპირი მოწოდება გააკეთა. "ერთი ტყვიის ფასი გაცილებით ნაკლებია, ვიდრე კონფლიქტის ზონაში მასობრივი სისხლისღვრა" - პავლოვსკის ამ განცხადებამ საქართველოს პარლამენტის წევრებიც აღაშფოთა. საქართველოს პრეზიდენტს გაზეთი "ალიაც" ახსენებს, თუმცა სულ სხვა კონტექსტში: "სააკაშვილმა ნატო გახლიჩა - რომელი ქვეყნები გამოდიან საქართველოს წინააღმდეგ". "ამერიკა, ჰოლანდია და ინგლისი ბებერი ევროპის წინააღმდეგ. საფრანგეთს და გერმანიას ნატოს გაფართოება არ უნდათ. ევროპა მალე შეიძლება საქართველოში "მტრადაც" მონათლონ. მას ნატოში ახალი წევრების ხილვა არ უნდა, შესაბამისად - არც საქართველოსი, რომელიც მსურველთა სიაში ისედაც ბოლოა. საქართველო, უკრაინასა და სხვა ქვეყნებთან ერთად, ნატოს გახლეჩის მიზეზი ხდება. ხმაური რიგაში ატყდება და ბრიუსელში გაგრძელდება. ეს იქნება ყველაზე ხანგრძლივი და, ალბათ, სკანდალური სანახაობა," - წერს გაზეთი "ალია". კიდევ ერთი თემა, რომელიც დღეს გამოსული ქართული გაზეთების ყურადღების ცენტრში მოექცა, საპარლამენტო უმრავლესობის ლიდერის მაია ნადირაძისა და მისი მეუღლის ბიზნესინტერესების შემსწავლელი დროებითი საგამოძიებო კომისიის შექმნა-არშექმნის თემა გახლავთ. "ოპოზიციამ ნადირაძის ოჯახს კბილი მოუსინჯა," - წერს გაზეთი "ახალი ვერსია".


მსოფლიო მემკვიდრეობა მსოფლიო მემკვიდრეობა (ინგლ. World Heritage, ფრანგ. Patrimoine Mondial, ესპ. Patrimonio Mundial) — ბუნებრივი ან ადამიანის მიერ შექმნილი ობიექტები, რომელთა განსაკუთრებული ისტორიული ან ეკოლოგიური ფასეულობის გამო, უპირატეს ამოცანებად მათი შენახვა და პოპულარიზაცია ითვლება. კრიტერიუმები[რედაქტირება | წყაროს რედაქტირება] მსოფლიო მემკვიდრეობის სიაში ხვდებიან მხოლოდ ის ძეგლები, რომლებსაც კომისიის აზრით უნივერსალური მნიშვნელობა აქვთ ისტორიის, ხელოვნებისა და მეცნიერების თვალსაზრისით. არჩევის გადაწყვეტისას გათვალისწინებული იქნება ძეგლის ორიგინალურობა, აუთენტურობა (ისტორიული ნამდვილობა) და მისი ერთიანობა (მთლიანობა). გარდა ამისა ძეგლი უნდა აკმაყოფილებდეს იუნესკოს ერთ ან რამდენიმე კრიტერიუმს ათიდან. 2005 წლის დასაწყისამდე კულტურული და ბუნების ძეგლებისათვის კრიტერიუმები ცალ-ცალკე იყო, 2005 წლის შემდეგ კი ყოველი ძეგლისათვის საერთო კრიტერიუმები შემუშავდა. სწორედ ამის გამოა, რომ შერჩეულ ძეგლთა უმრავლესობა აკმაყოფილებს მხოლოდ ან პირველ ექვს კრიტერიუმს (i –vi) ან მხოლოდ ბოლო ოთხს (vii–x). თუმცა, 29 ძეგლი არის ისეთი (შერეული ტიპის), რომელიც აკმაყოფილებს კრიტერიუმებს ორივე ნაწილიდან. კულტურული კრიტერიუმები[რედაქტირება | წყაროს რედაქტირება] - i - ობიექტი წარმოადგენს კაცობრიობის შემოქმედებითი გენიის შედევრს. - ii - ძეგლი წარმოაჩენს დროთა განმავლობაში ან მსოფლიოს კულტურული არეალის შიგნით დაგროვილ მნიშვნელოვან ადამიანურ ფასეულობებს, არქიტექტურისა და ტექნოლოგიების განვითარებას, მონუმენტურ ხელოვნებას, ქალაქდაგეგმარებას ან ლანდშაფტის დაგეგმარებას. - iii - ძეგლი წარმოადგენს არსებული ან გადაშენებული კულტურის ორიგინალურ ან მინიმუმ განსაკუთრებულ ნიმუშს. - iv - ძეგლი წარმოადგენს ნაგებობათა გარკვეული ტიპის, არქიტექტურული ან ტექნოლოგიური ანსამბლის ან ლანდშაფტის განუმეორებელ, საუკეთესო ნიმუშს, რომელიც კაცობრიობის ისტორიის ერთ ან რამდენიმე მნიშვნელოვან ისტორიულ მოვლენას უკავშირდება - v - ძეგლი წარმოადგენს ადამიანის დასახლების გარკვეული ტიპის, მიწის ან ზღვის გამოყენების განსაკუთრებულ, საუკეთესო ნიმუშს, რომელიც ერთი ან რამდენიმე ცნობილი კულტურისათვის ტიპურია. ან ადამიანისა და გარემოს ურთიერთქმედებას, გა 82D ნსაკუთრებით კი იმ შემთხვევაში თუ შეუჩერებელი ცვლილების გამო ძეგლს გაქრობა ემუქრება. - vi - ძეგლი უშუალოდაა დაკავშირებული მოვლენებთან ან ტრადიციულ ცხოვრების წესთან, იდეებთან ან რელიგიურ რწმენებთან, ხელოვნებასა და ლიტერატურულ ნაწარმოებებთან, რომლებსაც განსაკუთრებული, უნივერსალური მნიშვნელობა აქვთ (კომიტეტი თანხმდება, რომ ეს კრიტერიუმი მოქმედებს მხოლოდ მაშინ, თუ ძეგლი სხვა რომელიმე კრიტერიუმსაც აკმაყოფილებს). ბუნებრივი კრიტერიუმები[რედაქტირება | წყაროს რედაქტირება] - vii - ობიექტი წარმოადგენს ბუნების საოცრებას, ან ტერიტორიას, რომელსაც აქვს გამორჩეული სილამაზე და ესთეტიკური მნიშვნელობა. - viii - ობიექტი წარმოადგენს დედამიწის ისტორიის მთავარი ეტაპის გამორჩეულ მაგალითს, მათ შორის წარსულის ძეგლები, რომლებიც წარმოადგენენ სიმბოლოს გეოლოგიური პროცესებისა და რელიეფის განვითარებისა ან გეომორფოლოგიურ და ფიზიოგეოგრაფიულ თავისებურებას. - ix - ობიექტი წარმოადგენს ხმელეთის, მტკნარი წყლის, ყურეებისა და ზღვების ეკოსისტემის, ასევე ფლორისა და ფაუნის განვითარებისა და ევოლუციის გამორჩეულ და მნიშვნელოვან მაგალითს გარკვეულ ეკოლოგიურ და ბიოლოგიურ პროცესებში. - x - ობიექტი წარმოადგენს დედამიწაზე არსებულ უმნიშვნელოვანეს ტიპურ საცხოვრებელ ტერიტორიას, მათ შორის ისეთებს, რომლებიც შეიცავენ გადაშენების პირას მყოფ სახეობებს, რომლებიც მეცნიერული საფუძვლების და მათი შენარჩუნების აუცილებლობის გამო ძვირფასნი არიან. სტატისტიკა[რედაქტირება | წყაროს რედაქტირება] 2021 წლის მონაცემებით სულ 1154 მსოფლიო მემკვიდრეობის ძეგლია 167 ქვეყანაში. აქედან: 897 კულტურულია, 218 ბუნებრივი, ხოლო 39 კი შერეული ტიპის. მსოფლიო მემკვიდრეობა დაყოფილია ხუთ გეოგრაფიულ ზონად: აფრიკა, არაბული ქვეყნები (წარმოდგენილი ჩრდილოეთ აფრიკა და შუა აღმოსავლეთი), აზია-ოკეანია (წარმოდგენილი ავსტრალია და ოკეანია), ევროპა & ჩრდილოეთ ამერიკა, და ლათინური ამერიკა & კარიბები. რუსეთი და კავკასია კლასიფიცირდება როგორც ევროპა, ხოლო მექსიკა შედის ლათინური ამერიკასა და კარიბის ზონაში. ქვემოთ მოყვანილი ცხრილი წარმოადგენს ზონებითა და კლასიფიკაციებით დაყოფილ სქემას: Stats ტერიტორიული დაყოფა[რედაქტირება | წყაროს რედაქტირება] შენიშვნა: ამ სიაში შეტანილია ქვეყნები, სადაც არის 10 და მეტი მსოფლიო მემკვიდრეობის ძეგლი. მონაცემები მოცემულია 2021 წლის ივლისის მდგომარეობით. - შავი: ქვეყნები 50 და მეტი მსოფლიო მემკვიდრეობის ძეგლით - ყავისფერი: ქვეყნები 40 და მეტი მსოფლიო მემკვიდრეობის ძეგლით - ღია ყავისფერი: ქვეყნები 30-დან 39-მდე მსოფლიო მემკვიდრეობის ძეგლით - ნარინჯისფერი: ქვეყნები 20-დან 29-მდე მსოფლიო მემკვიდრეობის ძეგლით - მწვანე: ქვეყნები 15-დან 19-მდე მსოფლიო მემკვიდრეობის ძეგლით - ლურჯი: ქვეყნები 10-დან 14-მდე მსოფლიო მემკვიდრეობის ძეგლით მსოფლიო მემკვიდრეობის სია[რედაქტირება | წყაროს რედაქტირება] - მსოფლიო მემკვიდრეობის ძეგლების სია აფრიკაში - მსოფლიო მემკვიდრეობის ძეგლების სია ამერიკაში - მსოფლიო მემკვიდრეობის ძეგლების სია არაბულ ქვეყნებში - მსოფლიო მემკვიდრეობის ძეგლების სია აზიასა და ოკეანეთში - მსოფლიო მემკვიდრეობის ძეგლების სია ევროპაში - მსოფლიო მემკვიდრეობის ძეგლები საფრთხის ქვეშ - მსოფლიო მემკვიდრეობის ყოფილი ძეგლების სია - მსოფლიო მემკვიდრეობის ძეგლების სია დამატების წლების მიხედვით - მსოფლიო მემკვიდრეობის ძეგლების სია ქვეყნების მიხედვით


ზურაბიშვილი ამბობს, რომ მზადაა, ბათუმის ახალ უნივერსიტეტში პირველი ლექცია ჩაატაროს 10 Jul. 2019, 15:45 საქართველოს პრეზიდენტი, სალომე ზურაბიშვილი ამბობს, რომ მზადაა, ბათუმის ახალ უნივერსიტეტში პირველი ლექცია ჩაატაროს. ის კავკასიის უნივერსიტეტის ახალი კამპუსისა და სკოლის მშენებლობის პრეზენტაციას დაესწრო. ინფორმაციას პრეზიდენტის ადმინისტრაცია ავრცელებს. ზურაბიშვილის თქმით, დღეს საქართველოს ხელისუფლების პრიორიტეტი რეგიონების განვითარებაა და უნივერსიტეტისა და სკოლის დაარსება რეგიონების გაძლიერების ერთ-ერთი გზაა. "ამავდროულად, განათლება ჩვენი მთავრობის დღევანდელი პრიორიტეტია და ხვალ, ევროპულ საერთაშორისო კონფერენციაზე ჩვენი გზავნილი იქნება ის, რომ საქართველო მზადაა გახდეს ევროპული განათლების სივრცის სრულფასოვანი წევრი და საქართველოსთვის ევროპაში შესვლა პირველ რიგში სწორედ ევროპული განათლების სივრცის სრულ წევრობას ნიშნავს", — თქვა პრეზიდენტმა. გაიგეთ მეტი: ბათუმი, განათლება, სალომე ზურაბიშვილი პოლიტიკა მარგველაშვილი: დაცვა ნამდვილად არ მჭირდება, მაგრამ ყოფილი პრეზიდენტის სტატუსი რაღაცაში უნდა გამოიხატებოდეს მარგველაშვილი: დაცვა ნამდვილად არ მჭირდება, მაგრამ ყოფილი პრეზიდენტის სტატუსი რაღაცაში უნდა გამოიხატებოდეს პოლიტიკა რა საკითხებზე ისაუბრეს შეხვედრისას სერგეი ლავროვმა და დავით ზალკალიანმა რა საკითხებზე ისაუბრეს შეხვედრისას სერგეი ლავროვმა და დავით ზალკალიანმა


text: კანარის კუნძულები () — ესპანეთის ერთ-ერთი ავტონომიური გაერთიანება. მდებარეობს ამავე სახელწოდების კუნძულებზე აფრიკის დასავლეთ სანაპიროსთან, რომელიც მოიცავს 7 კუნძულს: ტენერიფე, ლას-პალმასი, გომერა, იერო, გრან-კანარია, ფუერტევენტურა, ლანსაროტი. ფართობი — 7,3 ათასი. უმაღლესი მწვერვალია პიკო დე ტეიდე, 3718 მ. მოსახლეობა — 1 400 000 ადამიანი. ადმინისტრაციული ცენტრი — სანტა-კრუს-დე-ტენერიფე. საკანონმდებლო ორგანო — 60 წევრიანი პარლამენტი. ისტორია I საუკუნეში აღმოაჩინა იუბა II-მ, რომაელთა ნუმიდიელმა ვასალმა. მეფეს იქ ბევრი ძაღლი უნახავს (canis ლათინურად) და კუნძულებს სახელიც აქედან შეერქვა. 1402 წლიდან კუნძულები დაიკავეს კასტილიელებმა ფრანგი ზღვაოსნის, ჟან დე ბეტანკურის მეთაურობით, რომელიც შემდეგ კანარის კუნძულების მეფე გახდა. 1479 წელს განადგურებულ იქნენ კუნძულების ავტოქტონური მოსახლენი გუანშები, რომლებიც ბერბერებს ენათესავებოდნენ. 1902 წელს ავტონომისტური მოძრაობა ჩაახშეს. 1978 წელს გაძლიერდა თვითგამორკვევისა და დამოუკიდებლობის მოძრაობა. 1993 წელს იუნესკომ ბიოსფერულ ნაკრძალად გამოაცხადა. ძირითადი მონაცემები ბუნება კანარის ველური ბუნების ოფიციალური სიმბოლოებს წარმოადგენენ: კანარის ჩიტი და კანარის ფინიკის პალმა. კანარის კუნძულებს აქვ მრავალფეროვანი ფლორა და ფაუნა. გამორჩეულია ენდემური ჯიშების სიმრავლით, მათ შორის ისეთის როგორიცაა ფასკუნჯი. ეროვნული პარკები კანარის კუნძულებს ოფიციალურად აქვს ოთხი ეროვნული პარკი, რომელთაგანაც ორი იუნესკოს მიერ მსოფლიო მემკვიდრეობის ძეგლად არის გამოცხადებული. დანარჩენი ორი გამოცხადებულია ბიოსფერულ რეზერვად: კალდერა-დე-ტაბურიენტეს ეროვნული პარკი – შეიქმნა 1954 წელს. 2002 წლიდან მსოფლიო ბიოსფერული რეზერვი. დღეისთვის მოიცავს 46,9 კმ2–ს. გარახონაის ეროვნული პარკი – შეიქმნა 1981 წელს. 1986 წელს გამოცხადდა მსოფლიო მემკვიდრეობის ძეგლად. მოიცავს 3986 ჰექტარს. ტიმანფაიის ეროვნული პარკი – შეიქმნა 1974 წელს. 1993 წლიდან მსოფლიო ბიოსფერული რეზერვი. მოიცავს 51,07 კმ2–ს. ტეიდეს ეროვნული პარკი – შეიქმნა 1954. 2007 წელს გამოცხადდა მსოფლიო მემკვიდრეობის ძეგლად. მოიცავს 18 990 ჰექტარს. ადგილობრივი ფლორის სურათები რესურსები ინტერნეტში კანარის კუნძულების მთავრობა კანარის კუნძულების ტურიზმის ოფიციალური საიტი სქოლიო ესპანეთის ავტონომიური გაერთიანებები


კახა კალაძე მუნიციპალური ავტობუსების შემოწმებისა და დეზინფექციის პროცესს გაეცნო | CITY.KVIRA.GE მთავარი აქტუალური კახა კალაძე მუნიციპალური ავტობუსების შემოწმებისა და დეზინფექციის პროცესს გაეცნო „დილიდან საზოგადოებრივი ტრანსპორტი დედაქალაქის მოსახლეობას მოემსახურება. როგორც ავტობუსები და მეტრო, ასევე, მიკროავტობუსები სრულ მზადყოფნაშია. ახლა მიმდინარეობს სადეზინფექციო სამუშაოები, რაც ყოველდღიურ რეჟიმში ჩატარდება. ასევე, მნიშვნელოვანია, რომ მგზავრებმა აუცილებლად იქონიონ პირბადეები, რადგან მათ გარეშე გადაადგილება შეუძლებელი იქნება. მინდა, საზოგადოებას მხარდაჭერა და თანადგომა ვთხოვო, რადგან ყველა ვხვდებით, თუ რამდენად მნიშვნელოვანია ერთმანეთის გაფრთხილება. ხელი შევუწყოთ ერთმანეთს, როგორც ეს წინა პერიოდში გავაკეთეთ. ის, რომ დღეს საქართველო კორონავირუსთან ბრძოლაში მსოფლიოში ერთ-ერთი მოწინავე ქვეყანაა, რა თქმა უნდა, საზოგადოების ძალიან დიდი დამსახურებაა. იმედი მაქვს, რომ საზოგადოებრივი ტრანსპორტით სარგებლობის დროს ყველა ის მოთხოვნა მაქსიმალურად იქნება გათვალისწინებული, რომელზეც ვსაუბრობთ“, – განაცხადა კალაძემ. 29 მაისიდან თბილისში ყველა სახის საზოგადოებრივი ტრანსპორტი – მეტრო, მუნიციპალური ავტობუსები და მიკროავტობუსები მუშაობას განაახლებს. მგზავრებს მუნიციპალიტეტის საკუთრებაში არსებული 550 ავტობუსი მოემსახურება. წინა პუბლიკაციავეკუა-ხიზანიშვილის ქუჩების კაპიტალური რეაბილიტაცია დასკვნით ეტაპზეა შემდეგი პუბლიკაციაავტობუსი, მეტრო და მიკროავტობუსი დღეს დილიდან ამუშავდა – რა წესები უნდა დავიცვათ მგზავრობისას?


უკრაინის სპეცსამსახურებმა მიხეილ სააკაშვილი კიევში, ადგილობრივი დროით 14 საათსა და 45 წუთზე რესტორან “სულგუნში” სადილობის დროს დააკავეს. რესტორანში სამხედრო ფორმაში ჩაცმული ადამიანები შევადნენ. როგორც თვითმხილველები ამბობენ, ისინი ოთხი მიკროავტობუსით იყვნენ. დაკავებიდან რამდენიმე საათის განმავლობაში სააკაშვილის ადგილსამყოფელი უცნობი იყო. უკრაინის ხელისუფლების წარმომადგენლები კონკრეტულ განცხადებებს არ აკეთებდნენ. მოგვიანებით, გაირკვა, რომ ოდესის ექს-გუბერნატორი და უკრაინის ოპოზიციური პარტიის “ახალ ძალთა მოძრაობის” ლიდერი კიევის ბორისპოლის აეროპორტისკენ წაიყვანეს, იქედან კი, კერძო თვითმფრინავით იგი პოლონეთში გაამგზავრეს. უკრაინის სასაზღვრო სამსახურმა დაადასტურა, რომ სააკაშვილი იმ ქვეყანაში გადააგზავნეს, საიდანაც ის სექტემბერში უკრაინის ტერიტორიაზე შემოიჭრა. ფაქტს ადასტურებს პოლონეთის სასაზღვრო სამსახურიც. პოლონური უწყების ოფიციალურ საიტზე გავრცელებულ განცხადებაში ნათქვამია, რომ პოლონეთმა საქართველოს ყოფილი პრეზიდენტი საკუთარ ტერიტორიაზე მიიღო: პოლონეთში ჩასვლისთანავე სააკაშვილს ტელეკომპანია რუსთავი 2-ი დაუკავშირდა. “ეს არის უკიდურესი პანიკის გამოვლინება. არავისი არ ეშინიათ ისე, როგორც ჩემი”, – განაცხადა სააკაშვილმა რუსთავი 2-ისთვის მიცემულ ინტერვიუში. მისი თქმით, კიევიდან ის იარაღის მუქარით გაიტაცეს. სააკაშვილი ამბობს, რომ პოლონელები “თბილად დახვდნენ” – “ჩემს შესახვედრად მოვიდნენ პარლამენტარებიც, გამომიყვეს პოლონეთის სახელმწიფო დაცვა, ძალიან თბილად დამხვდნენ”, – განაცხადა სააკაშვილმა. მისი თქმით, საქართველოში ის იმიტომ არ გამოაგზავნეს, რომ “ივანიშვილი არის მხდალი და ლაჩარი და რამის თავი რომ ჰქონოდა, ჩემს გადმოცემაზე მოელაპარაკებოდნენ პოროშენკოს”. “მაგრამ ორივეს ეშინია ჩემი, როგორც ცეცხლის”, – განაცხადა სააკაშვილმა. როგორ აპირებს მიხეილ სააკაშვილი პოლიტიკური ბრძოლის გაგრძელებას? ამ კითხვას სააკაშვილმა ასეთი პასუხი გასცა: “ციხეში რომ ჩავესვით, იქედანაც ვიბრძოლებდით. ევროპაში გამომკეტეს, ევროპიდან ვიბრძოლებ. ეს არ არის პრობლემა თანამედროვე კომუნიკაციის პირობებში. მართლა ხომ არ ჰგონია ივანიშვილს და პოროშენკოს, რომ თავიდან მომიშორეს? ახლა იწყება თავდავიწყება. მე დავეხმარები ქართველ ხალხს და უკრაინელ ხალხს ამ ორი უბედურების და შავი ჭირისგან გათავისუფლებაში. ორივე ოლიგარქის ჩამოშორებაში [ივანიშვილის და პოროშენკოს] მე ვითამაშებ გადამწყვეტ როლს”, – განაცხადა სააკაშვილმა.


text: განცხადება იყიდება - თბილისი - საათები, სამკაულები - ტანსაცმელი, ფეხსაცმელი, ჩანთები - gancxadebebi.ge, უფასო განცხადებების საიტი საქართველოში


რიგა -ამსტერდამი ავიაბილეთები ვალუტის 203 GEL. თვითმფრინავის ბილეთები რიგა -ამსტერდამი . ფასები, ფასდაკლებები, სპეციალური შეთავაზებები / Tickets.ge იაფი ავიაბილეთები რიგა-დან ამსტერდამი-ში 203 GEL-სგან ავიაბილეთები / რიგა / ამსტერდამი / რიგა → ამსტერდამი დაბრუნებაამსტერდამი- დანრიგა- მდე ავიაბილეთები რიგა - ამსტერდამი რიგა → ამსტერდამი ყველაზე იაფი რიგა- ამსტერდამი გადაფრენის ბილეთი ჩვენი მომხმარებლების მიერ ნაპოვნი: ავიახაზების Transavia Airlines ავიაბილეთი , გამგზავრება 08.07.2022 და ფასით 203 GEL – იაფი ავიაბილეთები რიგა-იდან ამსტერდამი-ში გსურთ შეიძინოთ ავიაბილეთები რიგა-იდან ამსტერდამი ში ყველაზე დაბალ ფასად? ჩვენ შევადარებთ რიგა - ამსტერდამი პირდაპირი რეისების ფასებს და რეისებს შუალედური გაჩერებებით 750 ავიაკომპანიისა და სააგენტოში. ნუ დაკარგავთ დროს ყველაზე იაფი ავიაბილეთების ძებნაში. დაჯავშნეთ თქვენი ბილეთები ონლაინ და ისარგებლეთ ფასდაკლებით, სპეციალური შეთავაზებით და იაფი ავიაბილეთების შეძენით. ჩვენი რეისების სრული განრიგი დაგეხმარებათ რიგა - ამსტერდამი ავიაბილეთის მოძებნაში. ფრენის სასურველი ვარიანტის მოსაძებნად შეამოწმეთ რეისების დღეები და ბილეთების ხელმისაწვდომობა კონკრეტული თარიღისათვის. რიგა - ამსტერდამი ავიაბილეთის ღირებულება რა ღირს რეისი ამსტერდამი-დან რიგა-ში? როგორ ვიყიდოთ იაფი ავიაბილეთი? ჩვენ შევადარეთ ავიაბილეთების ფასები Price Dynamic Service-ს გამოყენებით. გვაქვს რამდენიმე რჩევა: 2) ყველაზე იაფი რეისები RIX - AMS ხელმისაწვდომია ოთხშაბათს და ხუთშაბათს. ფასი ჩვეულებრივ უფრო მაღალია დასვენების დღეებში. სასარგებლო ინფორმაცია რიგა-იდან ამსტერდამი-ში მგზავრობის დაჯავშნამდე მანძილი რიგა-იდან ამსტერდამი-ში რომელი ავიაკომპანიები ასრულებენ პირდაპირ რეისებს რიგა-იდან ამსტერდამი-ში რომელი ავიაკომპანიები გთავაზობებ ყველაზე იაფ ბილეთებს რიგა-იდან ამსტერდამი-ში რამდენი ხანი გრძელდება ფრენა რიგა-იდან ამსტერდამი-ში რომელ აეროპორტებით ისარგებლებთ რიგა-იდან ამსტერდამი-ში გადაფრენის დროს რა ღირს ყველაზე იაფი ბილეთი რიგა - ამსტერდამი-ის მიმართულებით? მინიმალური ფასი ფრენაზე რიგა - ამსტერდამი - 203 GEL. რა მანძილზეა რიგა ამსტერდამი-დან? ქალაქ რიგა-დან ამსტერდამი-მდე არის 1333 კმ. რამდენი ავიაკომპანია დაფრინავს რიგა-დან ამსტერდამი-ში? მარშრუტზე რიგა - ამსტერდამი დაფრინავს 18 ავიაკომპანია: KLM, Transavia Airlines რომელი აეროპორტებიდან სრულდება ფრენები რიგა - ამსტერდამი-ის მიმართულებით? ქალაქ რიგა-ში: Riga, Skulte. ამსტერდამი-ში - Schiphol, Amsterdam Central Railway Station. რიგა — ამსტერდამი ბოლო 48 საათის განმავლობაში მომხმარებლების მიერ ნაპოვნი ავიაბილეთების ფასები არ არის შემოთავაზებაში ივლისი 08.07.2022 -დან 203 01.07.2022 09.07.2022 რიგა → აპელდორნი რიგა → არნემი რიგა → დენ-ჰელდერი რიგა → ეინდჰოვენი რიგა → ვენედად-დე-კლომპი რიგა → ლეიდენი რიგა → ლელისტადი რიგა → მაასტრიხტი რიგა → ნეიმეგენი რიგა → ჰააგა რიგა → ჰოფდორფი მყიდველის სეანსის უნიკალური იდენტიფიკატორი კლიენტეთა მომსახურების სამსახურთან დასაკავშირებლად:3006051143


text: თამარ ჩიქოვანი, თბილისი შობა-ახალი წლის მოახლოებასთან ერთად, საქართველოს საზოგადოებაში ქველმოქმედების სურვილმა იმატა. შაბათს, შარდენის ქუჩაზე გამართული საქველმოქმედო აქციისას, თანხები მშობელთა მზრუნველობას მოკლებული ბავშვების სახლებისთვის შეგროვდა. 27 დეკემბერს ფილარმონიის დიდი საკონცერტო დარბაზის ფოიეში შეზღუდული შესაძლებლობების მქონე ბავშვების ნახატების გამოფენა-გაყიდვა გაიმართება - შემოსული თანხით კასპის რაიონის სოფელ ახალქალაქის უპატრონო ბავშვთა სახლის აღსაზრდელებისთვის საჩუქრებს შეიძენენ. დღეს მინდა ერთ აქციაზე გესაუბროთ, რომელიც ახალგაზრდების ძალებით ტარდება და მიზნად ახალი წლის სიმბოლოს - ნაძვის - გადარჩენას ისახავს. გოგიტა ვარდოსანიძე, ირაკლი ნადირაძე და გელა მერაბიშვილი ორგანიზაცია „ლიბერტას“ წევრები არიან. ეს ორგანიზაცია, მეორე წელია, თბილისში აქციას მართავს, სახელწოდებით „მომავლის ხე.“ კერძოდ, საახალწლო დღეებში „ლიბერტა“ დაინტერესებულ ორგანიზაციებს ქოთანში ჩარგულ ნაძვს აწვდის. [ გოგიტა ვარდოსანიძის ხმა ] “ ნაძვი ორი კვირის განმავლობაში რჩება ორგანიზაციებში. შემდეგ ნაძვს უკან ვიბრუნებთ და გაზაფხულზე ვრგავთ ზვავსაშიშ ზონებში. “ აქცია საკმაოდ წარმატებული აღმოჩნდა: წელს იმ ორგანიზაციათა რიცხვი, რომლებმაც ნაძვის ხე ორი კვირით, ასე ვთქვათ, იქირავეს, 100-ს აღწევს. მათ შორის რადიო “თავისუფლების” თბილისის ოფისიც აღმოჩნდა. ქოთანში ჩარგულ ნაძვს “ლიბერტას” წევრები მშობელთა მზრუნველობას მოკლებულ ბავშვებთან ერთად არიგებენ - ახალგაზრდების აზრით, ეს ბავშვების საზოგადოებაში ინტეგრირებისთვის კეთდება. [ ირაკლი ნადირაძის ხმა] „ეს არის ინიციატივა განათლების სამინისტროსი, რომელიც ჩვენი პარტნიორი ორგანიზაციაა. ბავშვთა 9 სახლიდან ღებულობენ მონაწილეობას.“ მთლიანობაში, წელს “ლიბერტას” არაერთი პარტნიორი ორგანიზაცია უჭერს მხარს - უკვე ნახსენებ განათლების სამინისტროსთან ერთად, პარტნიორები არიან გაეროს ასოციაცია, კავკასიის რეგიონული გარემოსდაცვითი ცენტრი, ასოციაცია მწვანე ალტერნატივა. თუმცა იმ ორგანიზაციების ჩამონათვალი, ვისაც ნაძვები ანდეს, თავად “ლიბერტამ” შეადგინა. [ ირაკლი ნადირაძის ხმა] „ “ლიბერტამ” გაუკეთა ორგანიზება. სიებიც ჩვენ შევადგინეთ. ამ ადამიანების სახელზე დაირგვება ხეები.“ და კიდევ ერთი - ახალგაზრდებს მიაჩნიათ, რომ მომავალ თაობას არ უნდა გადააბარო ხვალისთვის ის, რისი გაკეთებაც დღეს შენ შეგიძლია. მაგალითად, დევიზი “ტყე შეუნახე შვილებსა” “ლიბერტას” წევრებმა ასეთი დევიზით ჩაანაცვლეს: [ გოგიტა ვარდოსანიძის ხმა] “ ჩვენ ასეთი ლოზუნგი გვაქვს - “ტყე შევუნახოთ შვილებსა”. ვვარაუდობთ, რომ ნაძვები დუშეთის რაიონში დაირგვება. შარშანაც გვქონდა ასეთი აქცია. თანდათან მასშტაბი იზრდება. იმედი გვაქვს, საზოგადოებაც ჩაერთვება.“ ქოთანში ჩარგული ნაძვის ხე რადიო “თავისუფლების” თბილისის ოფისში 14 იანვრამდე დარჩება. გოგიტა ვარდოსანიძემ, ირაკლი ნადირაძემ და გელა მერაბიშვილმა მისი მოვლის წესებიც დაგვიტოვეს - მთავარია, არ უნდა დაგვავიწყდეს მორწყვა. გაზაფხულზე კი რომელიმე ჩვენგანს ნაძვის ხის დარგვის აქციაშიც მოუწევს მონაწილეობის მიღება - ჩვენც გვსურს, ტყე შევუნახოთ შვილებს.


თსუ&nb 2000 sp;- 100 საქართველოს შესაბამისი კანონის მიხედვით ჩატარებული კონკურსის შედეგად ინსტიტუტი 2009 და 2010 წლების შედეგებით ქვეყანაში აღიარებულ იქნა საუკეთესო სამეცნიერო - კვლევით დაწესებულებად საზოგადოებრივ მეცნიერებათა დარგში (რომლის შემდეგაც აღნიშნული კონკურსი, ინსტიტუტების უნივერსიტეტებთან შეერთების გამო აღარ ჩატარებულა). ბმული 1 და ბმული 2 პაატა გუგუშვილის ეკონომიკის ინსტიტუტი საქართველოში ეკონომიკის სფეროში ფუნდამენტური და გამოყენებითი მიმართულების მსხვილი სამეცნიერო კვლევითი ცენტრია. იგი დაარსდა 1944 წელს საქართველოს მეცნიერებათა აკადემიის შემადგენლობაში. მან არაერთხელ შეიცვალა სახელწოდება. თავდაპირველად მას ეწოდებოდა საქართველოს მეცნიერებათა აკადემიის ეკონომიკის ინსტიტუტი, შემდეგ საქართველოს მეცნიერებათა აკადემიის ეკონომიკისა და სამართლის ინსტიტუტი(1958), საქართველოს მეცნიერებათა აკადემიის ეკონომიკის ინსტიტუტი(1989), პაატა გუგუშვილის სახელობის ეკონომიკის ინსტიტუტი(1991), სსიპ პაატა გუგუშვილის ეკონომიკის ინსტიტუტი(2006), ივანე ჯავახიშვილის სახელობის თბილისის სახელმწიფო უნივერსიტეტის პაატა გუგუშვილის ეკონომიკის ინსტიტუტი (2011). ინსტიტუტის პირველი დირექტორი იყო აკადემიკოსი პაატა გუგუშვილი. შემდეგ დირექტორები იყვნენ აკადემიკოსი ავთანდილ გუნია, აკადემიკოსი ვლადიმერ პაპავა, ეკონომიკურ მეცნიერებათა დოქტორი, პროფესორი გიორგი წერეთელი. ამჟამად ინსტიტუტის დირექტორია ეკონომიკურ მეცნიერებათა დოქტორი, პროფესორი რამაზ აბესაძე.


text: იეჰოვა მოუწოდებს დაქორწინებულებს, რომ თავიანთი აღთქმის ერთგულები დარჩნენ. პირველი კაცისა და ქალის შეუღლების დროს იეჰოვამ თქვა: „კაცი . . . მიეკვრება ცოლს და ერთი ხორცი იქნებიან“. მოგვიანებით იესო ქრისტემ გაიმეორა ეს სიტყვები და დასძინა: „ამიტომ, ვინც ღმერთმა შეაუღლა, კაცი ნუ დააშორებს მათ“ (დაბადება 2:24; მათე 19:3—6). იეჰოვასა და იესოს თვალში ქორწინება ისეთი კავშირია, რომელიც სიცოცხლის ბოლომდე გრძელდება (1 კორინთელები 7:39). ვინაიდან ქორწინება წმინდა კავშირია, ადამიანები ზერელედ არ უნდა მოეკიდონ განქორწინებას. იეჰოვას სძულს, როცა წყვილი ეყრება ერთმანეთს, მაშინ როცა მათ ამის ბიბლიური საფუძველი არა აქვთ (მალაქია 2:15, 16). რა ბიბლიური საფუძველი არსებობს განქორწინებისთვის? იეჰოვას სძულს მრუშობა და სიძვა (დაბადება 39:9; 2 სამუელი 11:26, 27; ფსალმუნი 51:4). მას იმდენად ეზიზღება სიძვა, რომ განქორწინების საფუძვლად მიიჩნევს (ამავე წიგნის მე-9 თავის მე-7 აბზაცში ახსნილია, რა იგულისხმება სიძვაში). იეჰოვა უფლებას აძლევს უდანაშაულო მეუღლეს, გაეყაროს ან აპატიოს მეუღლეს (მათე 19:9). თუ ის გაყრას გადაწყვეტს, მას იეჰოვა არ განსჯის. მაგრამ ქრისტიანული კრება არავის მოუწოდებს გაყრისკენ. ზოგმა სიტუაციამ შეიძლება უბიძგოს უდანაშაულო მეუღლეს, დარჩეს მეუღლესთან, განსაკუთრებით, თუ ის გულწრფელად ინანიებს. დაბოლოს, ვისაც განქორწინების ბიბლიური საფუძველი აქვს, თავად უნდა გადაწყვიტოს, როგორ მოიქცეს და მზად უნდა იყოს შედეგებთან გასამკლავებლად (გალატელები 6:5). უკიდურესად კრიტიკულ მდგომარეობაში ზოგიერთმა ქრისტიანმა გადაწყვიტა, ცალკე ეცხოვრა ან განქორწინებულიყო, თუმცა მეუღლეს სიძვა არ ჩაუდენია. ასეთ შემთხვევაში ბიბლია ქრისტიანს დაქორწინების უფლებას არ აძლევს; მას შეუძლია მეუღლეს შეურიგდეს (1 კორინთელები 7:11). ასეთ ქრისტიანს უფლება არა აქვს, ხელმეორედ დაქორწინდეს (მათე 5:32). განვიხილოთ, რა გამონაკლის შემთხვევებში შეიძლება ზოგმა გადაწყვიტოს განცალკევებით ცხოვრება. ოჯახზე ზრუნვის მოვალეობის განზრახ შეუსრულებლობა. თუ ქმარი არ ზრუნავს ოჯახის წევრებზე მიუხედავად იმისა, რომ ამის გაკეთება შეუძლია, ოჯახი შეიძლება უსახსროდ, საარსებო საშუალების გარეშე დარჩეს. ბიბლია ამბობს: „ვინც თავისიანებზე არ ზრუნავს, განსაკუთრებით კი ოჯახის წევრებზე, რწმენა უარყო და ურწმუნოზე უარესია“ (1 ტიმოთე 5:8). თუ ქმარს არ სურს, შეიცვალოს, ცოლმა უნდა გადაწყვიტოს, იცხოვროს თუ არა ცალკე, რათა იზრუნოს საკუთარ და ბავშვების კეთილდღეობაზე. უხუცესები სერიოზულად უნდა მოეკიდონ ქრისტიანისთვის წაყენებულ ბრალდებას, რომ ის უარს ამბობს ოჯახზე ზრუნვის ვალდებულებაზე. ამისთვის ის შეიძლება კრებიდან გაირიცხოს. ფიზიკური ძალადობა. მოძალადე მეუღლე შეიძლება ისე სასტიკად მოექცეს მეუღლეს, რომ მის ჯანმრთელობასა და სიცოცხლეს საფრთხე დაემუქროს. თუ მოძალადე მეუღლე ქრისტიანია, კრების უხუცესებმა უნდა გაარკვიონ სიტუაცია. აგრესიისა და ძალადობისთვის ქრისტიანი შეიძლება კრებიდან გაირიცხოს (გალატელები 5:19—21). როცა სულიერობას სერიოზული საფრთხე ემუქრება. თუ მეუღლე საშუალებას არ აძლევს მეორე ნახევარს, ჭეშმარიტ თაყვანისმცემლობაში მიიღოს მონაწილეობა და აიძულებს ღვთის კანონის დარღვევას, ასეთ შემთხვევაში საფრთხეში მყოფმა მეუღლემ შეიძლება გადაწყვიტოს, რომ ცალკე ცხოვრება ერთადერთი შესაძლებლობაა, ადამიანებზე მეტად ღმერთს დაემორჩილოს (საქმეები 5:29). ზემოთ მოხსენიებულ გამონაკლის შემთხვევებში არავის აქვს უფლება, აიძულოს უდანაშაულო მეუღლე, დაშორდეს ან დარჩეს მეუღლესთან. სულიერად მოწიფულ ქრისტიანებსა და უხუცესებს შეუძლიათ დახმარების აღმოჩენა და ბიბლიაზე დაფუძნებული რჩევის მიცემა, თუმცა მათ არ იციან ყველაფერი, რაც ცოლ-ქმარს შორის ხდება. ეს მხოლოდ იეჰოვამ იცის. რასაკვირველია, ქრისტიანი ცოლის მხრიდან უპატივცემულობა იქნება ღვთისა და ქორწინებისადმი, თუ გააზვიადებს ოჯახურ პრობლემებს, რათა ცალკე იცხოვროს. იმავეს თქმა შეიძლება ქმარზეც. რა საგულდაგულოდაც არ უნდა დამალოს ადამიანმა თავისი მზაკვრული ჩანაფიქრი, იეჰოვა ყველაფერს ხედავს. „ყოველივე გაშიშვლებული და ღიაა მის თვალთა წინაშე, ვისაც ანგარიშს ვაბარებთ“ (ებრაელები 4:13). თუ ქრისტიანს ოჯახში კვლავ სახიფათო სიტუაციაში უწევს ცხოვრება, არავინ უნდა გააკრიტიკოს ის, თუ მისთვის ერთადერთი გამოსავალი ცალკე ცხოვრებაა. საბოლოოდ, „ყველანი წარვდგებით ღვთის სასამართლო ტახტის წინაშე“ (რომაელები 14:10—12).


text: საკუთარი სახელი ამილახვარი შეიძლება აღნიშნავდეს ერთ-ერთ შემდეგ პიროვნებათაგანს: ამილახვრები — ფეოდალური საგვარეულო ალექსანდრე ამილახვარი — პოლიტიკური მოღვაწე ალექსანდრე ამილახვარი (1880-1968), რუსეთის არმიის პოლკოვნიკი, ემიგრანტი. ამირინდო ამილახვარი — ქართლ-კახეთის სამეფოს პოლიტიკური მოღვაწე ანდუყაფარ ამილახვარი — ქართლის მსხვილი ფეოდალი ბარძიმ ამილახვარი — ქართლის სამეფოს პოლიტიკური მოღვაწე გივი ანდუყაფარის ძე ამილახვარი — ქართლ-კახეთის სამეფოს პოლიტიკური მოღვაწე გივი ამილახვარი — საამილახვროს უფროსი გივი ამილახვარი (1874-1943), რუსეთის არმიის გენერალ-მაიორი დემეტრე ამილახვარი — XVIII საუკუნის 50-60 წლებში პოლიტიკური მოღვაწე დიმიტრი ამილახვარი — საფრანგეთის არმიის ოფიცერი იასე ამილახვარი — ქართ-კახეთის სამეფოს სახელმწიფო და სამხედრო მოღვაწე ივანე ამილახვარი — რუსეთის არმიის კავალერიის გენერალი იოთამ ამილახვარი — XVII საუკუნის 30-50 წლებში ქართლის დიდი ფეოდალი ოთარ ამილახვარი — აღმოსავლეთ საქართველოს პოლიტიკური მოღვაწე პაპუნა ამილახვარი — XVII საუკუნის I მეოთხედის ქართლის სამეფოს პოლიტიკური და სამხედრო მოღვაწე რევაზ ამილახვარი — XVIII საუკუნის შუა წლების საქართველოს პოლიტიკური მოღვაწე ნიკოლოზ IX (ამილახვარი) — საქართველოს კათოლიკოს-პატრიარქი (1678-1688; 1692-1695)


საქართველომ უნდა გაითვალისწინოს ეუთოს რეკომენდაციები არჩევნებთან დაკავშირებით | ახალი ამბები ავტ.: თაიმერი timer.ge მარტი 25, 2019 15:46 სააკაშვილი: სისტემა უნდა შეიცვალოს ნამდვილად და არა მხოლოდ ივანიშვილი და სხვა არარაობები თათბირი ბიძინა ივანიშვილის რეზიდენციაში – ყოფილ პრემიერთან სუს-ის მაღალჩინოსნები იმყოფებიან თავდაცვის სამინისტრო: სამხედრო ან ორმაგი დანიშნულების ტვირთების გადაზიდვაზე რუსეთს აგვისტოს ომის შემდეგ არ მოუმართავს „საქართველომ უნდა გაითვალისწინოს ეუთოს რეკომენდაციები არჩევნებთან დაკავშირებით და უნდა გააგრძელოს რეფორმები დემოკრატიის განსამტკიცებლად,“ – ეს განცხადება, ნატო-ს გენერალურმა მდივანმა, იენს სტოლტენბერგმა “რუსთავი 2”-თვის მიცემულ ინტერვიუში გააკეთა. იენს სტოლტენბერგის განცხადებით, სამართლიანი და თავისუფალი არჩევნები დემოკრატიის ბირთვია და დემოკრატია ის აუცილებელი მოთხოვნაა, რომლის გარეშეც ნატო-ს კარი არავისთვის გაიხსნება. იენს სტოლტენბეგი დემოკრატიის განსავითარებლად ხელისუფლებას და ოპოზიციას ერთად მუშაობისკენ მოუწოდებს. „ალიანსი არ აფასებს არჩევნების შედეგებს, არც იმას თუ როგორ ჩატარდა. ეს ეუთოს საქმეა, მაგრამ ვითვალისწინებთ, რასაც ისინი ამბობენ. მათ შეფასებაში ხაზგასმულია, რომ რეფორმები მნიშვნელოვანია, რადგან სამართლიანი და თავისუფალი არჩევნები ნებისმიერი დემოკრატიის ბირთვია. მნიშვნელოვანია, რომ მთავრობამ და ოპოზიციამ ერთად იმუშაონ და შეეცადონ გადალახონ უთანხმოებები, ვინაიდან საჭიროა, ორივე მხარემ დემოკრატიის ფუნქციონირება კარგი გახადონ,“ – განაცხადა სტოლტენბერგმა. იენს სტოლტენბერგმა თავისუფალ არჩევნებზე გაამახვილა ყურადღება და აღნიშნა, რომ მთავრობის გადაბარება მშვიდობიანი გზით უნდა მოხდეს. იენს სტოლტენბერგი-ის სურათის შედეგი„მთავრობის შეცვლა ნებისმიერი დემოკრატიის განუყოფელი ნაწილია. დემოკრატიის და არჩევნების ჩატარების მთავარი არსი ისაა, რომ ხალხი წყვეტს, ვინ იქნება მთავრობაში. ხალხს ასევე აქვს უფლება, მთავრობა შეცვალოს. მშვიდობიან გადაბარებას არსებითი მნიშვნელობა აქვს დემოკრატიული საზოგადოებისთვის. ნატო ეფუძნება დემოკრატიას, კანონის უზენაესობას, პიროვნების თავისუფლებას. მნიშვნელოვანია, რომ საქართველომ შეასრულოს ეუთო-ს რეკომენდაციები. ეს, რა თქმა უნდა, მთავრობის პასუხისმგებლობაა. ასევე, მნიშვნელოვანია, რომ ოპოზიციამ მიიღოს მონაწილეობა და დაეხმაროს აუცილებელი რეფორმების გატარებაში,“ – აცხადებს იენს სტოლტენბერგი. იენს სტოლტენბერგი ქვეყანას დღეს დატოვებს. ორ დღეში კი საქართველოში ნატო-ს სამხედრო კომიტეტის წევრები ჩამოვლენ. 50-მდე გენერალი და ადმირალი ქვეყანაში მიმდინარე მრავალეროვნულ წვრთნებს დაესწრებიან.


პოლიტიკურმა პარტიებმა რეალური პოზიტიური გზავნილები უნდა გააჟღერონ - სალომე მუჯირი | Girchi.com პოლიტიკურმა პარტიებმა რეალური პოზიტიური გზავნილები უნდა გააჟღერონ - სალომე მუჯირი ბიძინა ივანიშვილს მადლობა ეკუთვნის იმისთვის, რომ განსხვავებული შეხედულებების ოპოზიციური პარტიები გადავიდნენ მოლაპარაკებების რეჟიმში. არ ნიშნავს, რომ ყველა მოგწონს ან ყველას ყველაფერში ვეთანხმებით, მაგრამ ის შეთანხმება, რომ პროპორციული არჩევნები არის ყველაზე სამართლიანი, ძალიან მნიშვნელოვანია. ცოტნე კობერიძის ყოველდღიურ გადაცემაში, "გირჩის" წევრმა სალომე მუჯირმა, ქვეყანაში მიმდინარე პოლიტიკურ პროცესებზე ისაუბრა. ის ამჟამად "გირჩის" ორ პუნქტიანი გეგმისა და პოზიტიური დღის წესრიგის ორგანიზებაში აქტიურად არის ჩართული. მუჯირის თქმით, უნდა დამთავრდეს მუდმივად ერთმანეთის ნეგატივზე აპელირება და დროა, პოლიტიკურმა პარტიებმა რეალური პოზიტიური გზავნილები გააჟღერონ, ის, თუ რისი შეცვლა შეუძლიათ. "გირჩის" მთავარი პოზიტიური გზავნილი, სახელმწიფო აქტივების მოქალაქეებისთვის დაბრუნებაა, იმ ქონების, რომელიც ბოლშევიკების შემოსვლის შემდეგ სახელმწიფოს ხელში გადავიდა . გამდიდრება - გადაგდების სანაცვლოდ - ამბობენ "გირჩში". სალომე მუჯირმა, პროპორციული არჩევნების მნიშვნელობაზე ისაუბრა, და აღნიშნა, რომ პარლამენტში განსხვავებული შეხედულებები და დისკუსია იქნება შანსი ქვეყნისთვის, რათა აღარ იღებდეს საკანონმდებლო ორგანო ისეთ მავნებელ რეგულაციებს, რასაც ეკონომიკის გაჩერებამდე მივყავართ. "პროპორციულ სისტემაზე გადასვლის კანონპროექტი ეს იყო ნიშანი, რომ გვექნებოდა პარლამენტი, რომელშიც ყველას ხმა გაისმება, ის რისიც მათ შეეშინდათ, ნებისმიერ შემთხვევაში გასავლელი გვაქვს როდესღაც, რომ არ გვეყლება ერთი ბელადი, პარლამენტში იქნება ყაყანი, მაგრამ ეს ყაყანი რეალურად იქნება რეალურად ხალხისთვისაც, რადგან ახლა რეალურად პარლამენტარობა ყველაზე იოლი და კომფორტულია, დაჯდება ხუთი კაცე დაწერს კანონს და დანარჩენი ხელს მიაჭერს ღილაკს და ეგაა, ასეთი პარლამენტის შედეგი ხომ სახეზე გვაქვს. ეკონომიკა გაჩერდა საერთოდ." დარწმუნებული ვარ, სამოსანი ეკონომისტებისთვის მაინც რომ ეკითხათ, ის რეფორმები, რომელიც გაატარეს სამედიცინო სფეროში, ან თუნდაც ლარის გამყარებას როცა ხელოვნურად ცდილობდნენ, ეს რომ სამოსანი ეკონომისტებისთვის მაინც ეკითხათ, პროგნოზი იგივე იქნებოდა, ის რაც დღეს მივიღეთ. სალომე მუჯირს მიაჩნია, რომ სწორედ ამ თვალსაზრისით არის აუცილებელი მრავალფეროვნება პარლამენტში, სადაც რეალური დისკუსიები გაიმართება და ადამიანები სერიოზულად იმსჯელებენ იმაზე, რაც მართლა მნიშვნელოვანია ქვეყნისთვის. სალომე მუჯირი გირჩი გახდი მესაკუთრე გირჩის აზრით პარლამენტი გირჩის აზრით - 12.08.19 12 აგვ 2019 როდის გვეყოლება 21-ე საუკუნეში დაბადებული პარლამენტარი?